
3 Μαΐου 2017 


ΤΕΥΧΟΣ ΠΡΩΤΟ 


Αρ. Φύλλου 62 


ΝΟΜΟΣ ΥΠΆΡΙΘΜ . 4469 

Εξωδικαστικός μηχανισμός ρύθμισης οφειλών 

επιχειρήσεων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Σκοπός ορισμοί 

1. Οι διατάξεις του παρόντος νόμου ρυθμίζουν τη δι¬ 
αδικασία εξωδικαστικής ρύθμισης χρηματικών οφειλών 
προς οποιονδήποτε πιστωτή, οι οποίες είτε προέρχονται 
από την άσκηση επιχειρηματικής δραστηριότητας του 
οφειλέτη, είτε αποτελούν οφειλές από άλλη αιτία, εφό¬ 
σον η ρύθμιση των εν λόγω οφειλών κρίνεται από τους 
συμμετέχοντες στη διαδικασία απαραίτητη προκειμένου 
να εξασφαλιστεί η βιωσιμότητα του οφειλέτη. 

2. Για τις ανάγκες του παρόντος νόμου: 

α) Ως «μεγάλες επιχειρήσεις» νοούνται όσες, κατά την 
τελευταία χρήση πριν από την υποβολή της αίτησης σύμ¬ 
φωνα με το άρθρο 4, είχαν κύκλο εργασιών μεγαλύτερο 
από δύο εκατομμύρια πεντακόσιες χιλιάδες (2.500.000) 
ευρώ ή έχουν κατά το χρόνο υποβολής της αίτησης συ¬ 
νολικές υποχρεώσεις (ληξιπρόθεσμες ή μη) υψηλότερες 
από δύο εκατομμύρια (2.000.000) ευρώ. 

β) Ως «μικρές επιχειρήσεις» νοούνται όσες δεν εμπί¬ 
πτουν στον ορισμό της μεγάλης επιχείρησης. 

γ) Ως «συνοφειλέτης» νοείται κάθε πρόσωπο που ευθύ- 
νεται αλληλεγγύως εκ του νόμου ή δυνάμει δικαιοπραξί- 
ας για την εξόφληση μέρους ή του συνόλου των οφειλών 
του οφειλέτη. Στην έννοια του συνοφειλέτη περιλαμ¬ 
βάνεται και ο εγγυητής. Δεν συμπεριλαμβάνονται στην 
έννοια του συνοφειλέτη οι ασφαλιστικές επιχειρήσεις 
που δυνάμει ασφαλιστικής σύμβασης με τον οφειλέτη 
έχουν αναλάβει να καλύψουν την παντός είδους ευθύνη 
του έναντι τρίτων. 

δ) Ως «χρηματοδοτικός φορέας» νοούνται τα πιστωτι¬ 
κά ή χρηματοδοτικά ιδρύματα, μεταξύ αυτών και εκείνα 
που τελούν υπό ειδική εκκαθάριση, οι εταιρείες χρημα¬ 
τοδοτικής μίσθωσης, οι εταιρείες πρακτορείας επιχειρη¬ 
ματικών απαιτήσεων, καθώς και οι εταιρείες διαχείρισης 
απαιτήσεων από δάνεια και πιστώσεις του άρθρου 1 του 
ν. 4354/2015 (Α' 176), εφόσον τελούν υπό την εποπτεία 


τηςΤράπεζαςτης Ελλάδος ή του Ενιαίου Εποπτικού Μη¬ 
χανισμού. 

ε) Ως «πιστωτές» νοούνται τα φυσικά ή νομικά πρό¬ 
σωπα, δημοσίου ή ιδιωτικού δικαίου, συμπεριλαμβα¬ 
νομένου του Ελληνικού Δημοσίου και των Φορέων Κοι¬ 
νωνικής Ασφάλισης, που έχουν χρηματικές απαιτήσεις 
κατά του οφειλέτη. 

στ) «Απαρτία συμμετεχόντων πιστωτών» υπάρχει όταν 
συμμετέχουν στη διαδικασία πιστωτές που είναι δικαι¬ 
ούχοι τουλάχιστον του πενήντα τοις εκατό (50%) του 
συνόλου των απαιτήσεων κατά του οφειλέτη. Δεν λαμ- 
βάνονται υπόψη για το σχηματισμό απαρτίας απαιτήσεις 
προσώπων συνδεδεμένων με τον οφειλέτη και απαιτή¬ 
σεις πιστωτών που δεν δεσμεύονται από τη σύμβαση 
αναδιάρθρωσης οφειλών σύμφωνα με τις παραγράφους 
4,6 και 7 του άρθρου 2 και το έκτο εδάφιο της παραγρά¬ 
φου 3 του άρθρου 4. 

ζ) Ως «πλειοψηφία συμμετεχόντων πιστωτών» νοείται 
η πλειοψηφία των συμμετεχόντων πιστωτών που σχημα¬ 
τίζεται με βάση ποσοστό επί του συνόλου των απαιτή¬ 
σεων των συμμετεχόντων πιστωτών. Δεν λαμβάνονται 
υπόψη για το σχηματισμό της πλειοψηφίας συμμετεχό¬ 
ντων πιστωτών απαιτήσεις προσώπων συνδεδεμένων 
με τον οφειλέτη. 

η) Ως «ποσοστό συμμετεχόντων πιστωτών με ειδικό 
προνόμιο» νοείται το ποσοστό των συμμετεχόντων πι¬ 
στωτών που σχηματίζεται επί του συνόλου των απαιτή¬ 
σεων των συμμετεχόντων πιστωτών που εξασφαλίζονται 
με υποθήκη, προσημείωση υποθήκης, ενέχυρο ή άλλο 
ειδικό προνόμιο του άρθρου 976 του Κ.Πολ.Δ.. Δεν λαμ- 
βάνονται υπόψη για το σχηματισμό του ποσοστού συμ¬ 
μετεχόντων πιστωτών με ειδικό προνόμιο απαιτήσεις 
προσώπων συνδεδεμένων με τον οφειλέτη. 

θ) Ως «σύμβαση αναδιάρθρωσης οφειλών» νοείται η 
πολυμερής δικαιοπραξία που καταρτίζεται μεταξύ του 
οφειλέτη και των συμβαλλομένων πιστωτών στο πλαίσιο 
εφαρμογής των διατάξεων του παρόντος νόμου, έχει ως 
αντικείμενο την αναδιάρθρωση του συνόλου ή μέρους 
των οφειλών του οφειλέτη και αποσκοπεί στη συνέχιση 
της επιχειρηματικής δραστηριότητας του οφειλέτη. 

ι) Ως «πρόσωπα συνδεδεμένα με τον οφειλέτη» νο¬ 
ούνται: 

αα) όταν ο οφειλέτης είναι φυσικό πρόσωπο, οι σύ¬ 
ζυγοι, οι συγγενείς εξ αίματος ή εξ αγχιστείας μέχρι 

δευτέρου βαθμού, καθώς και τα νομικά πρόσωπα που 
ελέγχονται από τον οφειλέτη, 
ββ) όταν ο οφειλέτης είναι νομικό πρόσωπο, τα φυσικά 
ή νομικά πρόσωπα που ελέγχουν το νομικό πρόσωπο 
του οφειλέτη, καθώς και οι σύζυγοι και οι συγγενείς εξ 
αίματος ή εξ αγχιστείας μέχρι του δεύτερου βαθμού των 
ανωτέρω φυσικών προσώπων. Επίσης, τα νομικά πρό¬ 
σωπα που ελέγχονται από τον οφειλέτη. 

Ένα φυσικό ή νομικό πρόσωπο θεωρείται ότι ασκεί 
έλεγχο όταν συντρέχει μία από τις περιπτώσεις του άρ¬ 
θρου 32 του ν. 4308/2014 (Α' 251). 

ια) Ως «συμμετέχων πιστωτής» νοείται κάθε πιστωτής 
που εκπροσωπείται ή συμμετέχει με οποιονδήποτε τρό¬ 
πο στη διαδικασία της διαπραγμάτευσης με σκοπό την 
κατάρτιση σύμβασης αναδιάρθρωσης οφειλών. 

ιβ) Ως «συμβαλλόμενος πιστωτής » νοείται κάθε πι¬ 
στωτής που συμβάλλεται στη σύμβαση αναδιάρθρωσης 
οφειλών. 

ιγ) Ως «μη συμβαλλόμενος πιστωτής» νοείται κάθε 
πιστωτής που δεν συμβάλλεται στη σύμβαση αναδι¬ 
άρθρωσης οφειλών, ανεξαρτήτως εάν συμμετείχε στη 
διαδικασία διαπραγμάτευσης. 

ιδ) Ως «εμπειρογνώμονας» νοείται κάθε φυσικό ή νομι¬ 
κό πρόσωπο που προσφέρει κατ'επάγγελμα υπηρεσίες 
παροχής χρηματοοικονομικών συμβουλών. 

ιε) Ως «εκτιμητής ακινήτων» νοείται ο πιστοποιημένος 
εκτιμητής ακινήτων που έχει καταχωριστεί στο Μητρώο 
Πιστοποιημένων Εκτιμητών του Υπουργείου Οικονομι¬ 
κών, σύμφωνα με την παρ. Γ' του άρθρου πρώτου του 
ν. 4152/2013 (Α' 107). 

ιστ) Ως «οφειλές προς το Δημόσιο» νοούνται οι απαι¬ 
τήσεις του Δημοσίου που είναι ήδη βεβαιωμένες, σύμ¬ 
φωνα με τις διατάξεις του Κώδικα Είσπραξης Δημοσίων 
Εσόδων (ν.δ. 356/1974, Α' 90), του Κώδικα Φορολογι¬ 
κής Διαδικασίας (ν. 4174/2013, Α' 170) και του Εθνικού 
Τελωνειακού Κώδικα (ν. 2960/2001, Α' 265), κατά την 
31 η Δεκεμβρίου 2016, με τις προσαυξήσεις ή τόκους 
εκπρόθεσμης καταβολής κατά το χρόνο υποβολής της 
αίτησης του άρθρου 4. 

ιζ) Ως «οφειλές υπέρ τρίτων» νοούνται οι κατά την 31 η 
Δεκεμβρίου 2016 ήδη βεβαιωμένες οφειλές υπέρ τρίτων 
πιστωτών, οι οποίες βεβαιώνονται και εισπράττονται από 
τη Φορολογική Διοίκηση, σύμφωνα με τις διατάξεις του 
Κώδικα Είσπραξης Δημοσίων Εσόδων (ν.δ. 356/1974, 
Α' 90), με τις προσαυξήσεις ή τόκους εκπρόθεσμης κατα¬ 
βολής κατά το χρόνο υποβολής της αίτησης του άρθρου 4. 

ιη) Ως «οφειλές προς τους Φορείς Κοινωνικής Ασφά¬ 
λισης» νοούνται οι απαιτήσεις των Φορέων Κοινωνικής 
Ασφάλισης που είναι ήδη βεβαιωμένες, σύμφωνα με 
τις διατάξεις του Κώδικα Είσπραξης Δημοσίων Εσό¬ 
δων (ν.δ. 356/1974, Α' 90) και του άρθρου 101 του 
ν. 4172/2013 (Α' 167), κατά την 31η Δεκεμβρίου 2016, 
με τις προσαυξήσεις ή τόκους εκπρόθεσμης καταβολής 
κατά το χρόνο υποβολής της αίτησης του άρθρου 4. 

ιθ) Στην έννοια των «οφειλών» συμπεριλαμβάνονται 
και οι οφειλές νομικών ή φυσικών προσώπων που προ¬ 
ήλθαν από διαδοχή επιχειρήσεων, σύμφωνα με το άρ¬ 
θρο 479 του Αστικού Κώδικα. Στην περίπτωση αυτή η 
μεταβιβάζουσα επιχείρηση δεν συμπεριλαμβάνεται στην 
έννοια του συνοφειλέτη της περίπτωσης γ'. 


Άρθρο 2 

Πεδίο εφαρμογής 

1. Κάθε φυσικό πρόσωπο με πτωχευτική ικανότητα 
και κάθε νομικό πρόσωπο το οποίο αποκτά εισόδημα 
από επιχειρηματική δραστηριότητα, σύμφωνα με τα 
άρθρα 21 και 47 του Κώδικα Φορολογίας Εισοδήματος 
(ν. 4172/2013, ΑΊ 67) και έχει φορολογική κατοικία στην 
Ελλάδα μπορεί να υποβάλει αίτηση για υπαγωγή στη 
διαδικασία εξωδικαστικής ρύθμισης οφειλών, εφόσον: 

α) κατά την 31η Δεκεμβρίου 2016 είχε οφειλή προς 
χρηματοδοτικό φορέα από δάνειο ή πίστωση σε καθυ¬ 
στέρηση τουλάχιστον ενενήντα (90) ημερών ή οφειλή 
που ρυθμίστηκε μετά την 1 η Ιουλίου 2016 ή είχε ληξι¬ 
πρόθεσμες οφειλές προς τη Φορολογική Διοίκηση ή 
προς Φορέα Κοινωνικής Ασφάλισης ή προς άλλο νομικό 
πρόσωπο δημοσίου δικαίου, περιλαμβανομένων των 
οργανισμών τοπικής αυτοδιοίκησης, ή είχε βεβαιωθεί η 
μη πληρωμή επιταγών εκδόσεώς του λόγω μη επαρκούς 
υπολοίπου κατά το άρθρο 40 του ν. 5960/1933 (Α' 401) 
ή είχαν εκδοθεί διαταγές πληρωμής ή δικαστικές απο¬ 
φάσεις λόγω ληξιπρόθεσμων απαιτήσεων εις βάρος του, 
β) οι συνολικές προς ρύθμιση οφειλές του ξεπερνούν 
το ποσό των είκοσι χιλιάδων (20.000) ευρώ και 

γ) πληροί τα κριτήρια επιλεξιμότητας του άρθρου 3. 

2. Δεν έχουν δικαίωμα υπαγωγής στη διαδικασία εξω¬ 
δικαστικής ρύθμισης οφειλών: 

α) τα πιστωτικά και χρηματοδοτικά ιδρύματα, καθώς 
και τα υποκαταστήματα αλλοδαπών πιστωτικών ή χρη¬ 
ματοδοτικών ιδρυμάτων που λειτουργούν στην Ελλάδα, 
β) οι πάροχοι επενδυτικών υπηρεσιών, καθώς και τα 
υποκαταστήματα αλλοδαπών παροχών επενδυτικών 
υπηρεσιών που λειτουργούν στην Ελλάδα, 
γ) οι Οργανισμοί Συλλογικών Επενδύσεων σε Κινητές 
Αξίες (ΟΣΕΚΑ), καθώς και οι Οργανισμοί Εναλλακτικών 
Επενδύσεων (ΟΕΕ), καθώς και οι διαχειριστές αυτών, 
δ) οι ασφαλιστικές εταιρίες. 

3. Φυσικό ή νομικό πρόσωπο δεν μπορεί να υποβά¬ 
λει αίτηση για υπαγωγή στη διαδικασία εξωδικαστικής 
ρύθμισης οφειλών εφόσον: 

α) έχει υποβάλει αίτηση ενώπιον του αρμόδιου δικα¬ 
στηρίου για υπαγωγή στις διατάξεις των άρθρων 62 επ. 
του ν. 4307/2014 (Α' 246) ή στις διατάξεις του Πτωχευτι¬ 
κού Κώδικα (ν. 3588/2007, Α' 153), εκτός εάν έχει υπάρξει 
έγκυρη παραίτησή του από τις εν λόγω διαδικασίες μέχρι 
την ημερομηνία υποβολής της αίτησης για υπαγωγή στη 
διαδικασία εξωδικαστικής ρύθμισης οφειλών ή 
β) έχει εκδοθεί οριστική απόφαση υπαγωγής του οφει¬ 
λέτη σε μία από τις αναφερόμενες στην περίπτωση α' 
διαδικασίες ή έχει συζητηθεί ενώπιον του αρμόδιου δι¬ 
καστηρίου η αίτηση υπαγωγής του στις παραπάνω δια¬ 
δικασίες και εκκρεμεί η έκδοση δικαστικής απόφασης ή 
γ) έχει διακόψει την επιχειρηματική του δραστηριό¬ 
τητα ή, σε περίπτωση νομικού προσώπου, βρίσκεται σε 
διαδικασία λύσης και εκκαθάρισης, εκτός εάν υποβληθεί 
δήλωση έναρξης εργασιών φυσικού προσώπου ή απο- 
φασισθεί από το αρμόδιο όργανο του νομικού προσώ¬ 
που η αναβίωσή του, πριν από την υποβολή της αίτησης 
για υπαγωγή στη διαδικασία εξωδικαστικής ρύθμισης 
οφειλών ή 

δ) έχει καταδικασθεί με αμετάκλητη απόφαση το ίδιο 
το φυσικό πρόσωπο ή στην περίπτωση των νομικών 
προσώπων οι πρόεδροι ή οι διευθύνοντες σύμβουλοι 
ή οι διαχειριστές ή οι εταίροι ή και κάθε πρόσωπο εντε¬ 
ταλμένο είτε από το νόμο, είτε από ιδιωτική βούληση, 
είτε με δικαστική απόφαση στη διαχείριση αυτών για 
ένα από τα ακόλουθα αδικήματα: 

αα) φοροδιαφυγή, εκτός αν αφορά μη απόδοση φόρου 
προστιθέμενης αξίας, φόρου κύκλου εργασιών, φόρου 
ασφαλίστρων, παρακρατούμενων και επιρριπτόμενων 
φόρων τελών ή εισφορών ή φόρου πλοίων, 

ββ) νομιμοποίηση εσόδων από παράνομες δραστη¬ 
ριότητες, υπεξαίρεση, εκβίαση, πλαστογραφία, δωρο¬ 
δοκία, δωροληψία, λαθρεμπορία, καταδολίευση δανει¬ 
στών, χρεοκοπία, ή απάτη, σε βαθμό κακουργήματος. 
Στην περίπτωση της απάτης, αν ο παθών είναι το Δημό¬ 
σιο ή Φορέας Κοινωνικής Ασφάλισης, αρκεί η καταδίκη 
σε βαθμό πλημμελήματος. 

Επί νομικών προσώπων, η κατά τα ανωτέρω ποινική 
καταδίκη των παραπάνω προσώπων πρέπει να αφορά 
αξιόποινη πράξη που σχετίζεται με την επιχειρηματική 
δραστηριότητα του νομικού προσώπου το οποίο ζητεί 
την ένταξή του στη διαδικασία εξωδικαστικής ρύθμισης 
οφειλών. 

4. Στη διαδικασία εξωδικαστικής ρύθμισης δεν υπάγο¬ 
νται οφειλές του οφειλέτη που έχουν γεννηθεί μετά την 
31 η Δεκεμβρίου 2016. 

5. Με την επιφύλαξη της παραγράφου 21 του άρθρου 
15, αν οι απαιτήσεις ενός πιστωτή υπερβαίνουν ποσοστό 
ογδόντα πέντε τοις εκατό (85%) των συνολικών απαι¬ 
τήσεων κατά του οφειλέτη, η αίτηση υπαγωγής στη δι¬ 
αδικασία εξωδικαστικής ρύθμισης του παρόντος μετά 
την υποβολή της, σύμφωνα με το άρθρο 4, προωθεί¬ 
ται στον εν λόγω πιστωτή για διμερή διαπραγμάτευση. 
Στην περίπτωση αυτή δεν εφαρμόζονται τα άρθρα 6 έως 
14, με την εξαίρεση της παραγράφου 7 του άρθρου 9. 
Ο πιστωτής ενημερώνει την Ειδική Γραμματεία Διαχείρι¬ 
σης Ιδιωτικού Χρέους (Ε.Γ.Δ.Ι.Χ.) εντός τριών (3) μηνών 
από την ημερομηνία προώθησης της αίτησης για την 
επίτευξη ή μη συμφωνίας με τον οφειλέτη. 

6. Πιστωτές οι απαιτήσεις των οποίων: (α) δεν υπερ¬ 
βαίνουν ατομικά για κάθε πιστωτή το ποσό των δύο 
εκατομμυρίων (2.000.000) ευρώ και ποσοστό ενάμισι 
τοις εκατό (1,5%) του συνολικού χρέους του οφειλέτη 
και (β) δεν υπερβαίνουν αθροιστικά το ποσό των είκοσι 
εκατομμυρίων (20.000.000) ευρώ και ποσοστό δεκαπέ¬ 
ντε τοις εκατό (15%) του συνολικού χρέους του οφειλέτη 
δεν συμμετέχουν στη διαδικασία του παρόντος νόμου 
και δεν δεσμεύονται από τη σύμβαση αναδιάρθρωσης 
οφειλών. Αν οι απαιτήσεις που εμπίπτουν στα κριτήρια 
της περίπτωση α'υπερβαίνουν αθροιστικά ένα από τα 
κριτήρια της περίπτωση β', δεν συμμετέχουν στη διαδι¬ 
κασία του παρόντος νόμου και δεν δεσμεύονται από τη 
σύμβαση αναδιάρθρωσης οφειλών οι πιστωτές με τις μι¬ 
κρότερες απαιτήσεις έως τη συμπλήρωση του ποσοστού 
του δεκαπέντε τοις εκατό (15%) ή του ποσού των είκοσι 
εκατομμυρίων (20.000.000) ευρώ. Οι λοιποί πιστωτές, 
ακόμα και εάν οι απαιτήσεις τους δεν υπερβαίνουν τα 
κριτήρια της περίπτωση α', συμμετέχουν στη διαδικασία 
εξωδικαστικής ρύθμισης του παρόντος νόμου. 


7. Δεν υπάγονται στο πεδίο εφαρμογής του παρόντος 
νόμου απαιτήσεις από ανακτήσεις κρατικών ενισχύσεων 
λόγω παραβίασης των σχετικών διατάξεων της Συνθή¬ 
κης για τη Λειτουργία της Ευρωπαϊκής Ένωσης (ΣΛΕΕ), 
σύμφωνα με την παρ. 6 του άρθρου 3 του Κώδικα Εί¬ 
σπραξης Δημοσίων Εσόδων (ν.δ. 356/1974, Α' 90). 

Άρθρο 3 

Κριτήρια επιλεξιμότητας 

1. Ο οφειλέτης που τηρεί απλογραφικό λογιστικό 
σύστημα, σύμφωνα με την παρ. 12 του άρθρου 3 του 
ν. 4308/2014, κρίνεται επιλέξιμος για υπαγωγή στην εξω¬ 
δικαστική ρύθμιση οφειλών του παρόντος νόμου, εφό¬ 
σον έχει θετικό καθαρό αποτέλεσμα προ φόρων, τόκων 
και αποσβέσεων σε μία τουλάχιστον από τις τελευταίες 
τρεις χρήσεις πριν από την υποβολή της αίτησης του 
άρθρου 4. 

2.0 οφειλέτης που τηρεί διπλογραφικό λογιστικό σύ¬ 
στημα, σύμφωνα με το άρθρο 3 του ν. 4308/2014, κρίνε- 
ται επιλέξιμος για υπαγωγή στην εξωδικαστική ρύθμιση 
οφειλών του παρόντος νόμου, εφόσον πληροί μία από 
τις παρακάτω προϋποθέσεις σε μία τουλάχιστον από 
τις τελευταίες τρεις χρήσεις πριν από την υποβολή της 
αίτησης του άρθρου 4: 

α) έχει θετικά αποτελέσματα προ τόκων, φόρων και 
αποσβέσεων ή 

β) έχει θετική καθαρή θέση (θηυίΐγ). 

Άρθρο 4 

Υποβολή αίτησης 

1. Κάθε οφειλέτης μπορεί να υποβάλει αίτηση για την 
υπαγωγή του στη διαδικασία εξωδικαστικής ρύθμισης 
οφειλών έωςτην 31 η Δεκεμβρίου 2018, εφόσον συντρέ¬ 
χουν οι προϋποθέσεις των άρθρων 2 και 3. Αποκλείεται 
η υποβολή δεύτερης αίτησης από τον ίδιο οφειλέτη όσο 
εκκρεμεί η πρώτη ή μετά τη σύνταξη από το συντονιστή 
πρακτικού περαίωσης της διαδικασίας, σύμφωνα με την 
παράγραφο 16 του άρθρου 8, ή πρακτικού αποτυχίας για 
οποιονδήποτε από τους προβλεπόμενους στον παρόντα 
νόμο λόγους. 

2. Η αίτηση για την υπαγωγή στη διαδικασία εξωδικα¬ 
στικής ρύθμισης οφειλών υποβάλλεται από τον οφειλέτη 
ηλεκτρονικά στην Ειδική Γραμματεία Διαχείρισης Ιδιω¬ 
τικού Χρέους (Ε.Γ.Δ.Ι.Χ.) με τη χρήση ειδικής ηλεκτρο¬ 
νικής πλατφόρμας, ηοποία τηρείται στην ιστοσελίδα 
της Ε.Γ.Δ.Ι.Χ.. Τα δεδομένα του οφειλέτη τηρούνται στη 
βάση δεδομένων της Ε.Γ.Δ.Ι.Χ. για τρία (3) έτη από τη 
λήξη της εκτέλεσηςτης σύμβασης αναδιάρθρωσης οφει¬ 
λών ή από την ακύρωσή της ή από την τελεσιδικία της 
απόφασης που απορρίπτει την αίτηση επικύρωσής της. 
Αν η αίτηση του οφειλέτη δεν καταλήξει σε σύμβαση 
αναδιάρθρωσης οφειλών, τα δεδομένα του διαγράφο¬ 
νται από το ηλεκτρονικό αρχείο της Ε.Γ.Δ.Ι.Χ. τρία (3) έτη 
μετά την υποβολή τους. ΗΕ.Γ.Δ.Ι.Χ. ορίζεται ως υπεύθυνος 
επεξεργασίας για την τήρηση και την επεξεργασία των 
ανωτέρω δεδομένων σύμφωνα με το ν. 2472/1997 (Α' 50). 

3. Η αίτηση συνυποβάλλεται υποχρεωτικά και από 
τους συνοφειλέτες, αν υπάρχουν, περιέχει, ως προς αυ¬ 
τούς, τουλάχιστον τα στοιχεία της περίπτωσης β' της 

παραγράφου 1 του άρθρου 5 και συνοδεύεται τουλάχι¬ 
στον από τα δικαιολογητικά των περιπτώσεων α' και β' 
της παραγράφου 2 και των περιπτώσεων α', δ', ε', στ', 
η' και θ' της παραγράφου 8 του ίδιου άρθρου. Για τους 
συνοφειλέτες που υποβάλλουν αίτηση από κοινού με τον 
οφειλέτη δεν ισχύουν οι περιορισμοί των παραγράφων 
1,3 και 5 του άρθρου 2 και του άρθρου 3. 

Αν δεν συνυποβληθεί αίτηση από έναν ή περισσότε¬ 
ρους συνοφειλέτες του οφειλέτη, για την έναρξη της 
διαδικασίας εξωδικαστικής ρύθμισης οφειλών απαι¬ 
τείται συναίνεση του πιστωτή ή των πιστωτών με την 
πλειοψηφία των απαιτήσεων για τις οποίες ευθύνονται 
οι εν λόγω συνοφειλέτες. Χωρίς τη συναίνεση αυτή, η 
πλειοψηφία των υπολοίπων πιστωτών διατηρεί μεν την 
ευχέρεια να αποφασίσει την έναρξη της διαδικασίας, 
στην περίπτωση όμως αυτή οι απαιτήσεις των μη συ- 
ναινούντων πιστωτών για τις οποίες ευθύνονται οι εν 
λόγω συνοφειλέτες, δεν ρυθμίζονται από τη σύμβαση 
αναδιάρθρωσης οφειλών. 

Η αίτηση δεν εξετάζεται, ακόμη και αν συναινέσουν 
οι πιστωτές, αν δεν συνυποβληθεί και από τους συνο- 
φειλέτες που έχουν κατά την ημερομηνία υποβολήςτης 
την ιδιότητα του ομόρρυθμου εταίρου ομόρρυθμης ή 
ετερόρρυθμης εταιρείας ή ευθύνονται από άλλη αιτία εις 
ολόκληρον και αλληλεγγύως για το σύνολο των οφειλών 
του οφειλέτη. 

Δεν απαιτείται συνυποβολή της αίτησης όταν συνοφει- 
λέτης είναι το Ελληνικό Δημόσιο, το Εθνικό Ταμείο Επι¬ 
χειρηματικότητας και Ανάπτυξης (Ε.Τ.Ε.ΑΝ. Α.Ε.), καθώς 
και οποιοσδήποτε άλλος φορέας του δημόσιου τομέα 
που έχει χορηγήσει εγγύηση για δάνεια οποιοσδήποτε 
είδους. Στην περίπτωση αυτή η διαδικασία προχωρεί ως 
εάν ο συγκεκριμένος συνοφειλέτης είχε συνυποβάλει την 
αίτηση και τα απαιτούμενα δικαιολογητικά. 

4. Αίτηση μπορεί να υποβάλουν από κοινού περισσό¬ 
τεροι από έναν οφειλέτες, εφόσον είναι νομικά πρόσωπα 
για τα οποία συντρέχουν οι προϋποθέσεις υποχρεωτικής 
ενοποίησης, σύμφωνα με το άρθρο 32 του ν. 4308/2014. 

5. Το Ελληνικό Δημόσιο, οι Φορείς Κοινωνικής Ασφά¬ 
λισης ή άλλο νομικό πρόσωπο δημοσίου δικαίου, περι- 
λαμβανομένων των οργανισμών τοπικής αυτοδιοίκησης, 
ή οι χρηματοδοτικοί φορείς μπορούν ως πιστωτές να κι¬ 
νήσουν τη διαδικασία εξωδικαστικής ρύθμισης οφειλών 
κοινοποιώντας στον οφειλέτη με δικαστικό επιμελητή ή 
με συστημένη επιστολή ή με ισοδύναμου τύπου ταχυ¬ 
δρομική επιστολή ή αυτοπρόσωπη παράδοση, εφόσον 
διασφαλίζονται με ισοδύναμο τρόπο η επιβεβαίωση 
αποστολής, παραλαβής και εμπιστευτικότητας, έγγραφη 
δήλωση, με την οποία τον καλούν να υπαχθεί στη δια¬ 
δικασία του παρόντος νόμου, υποβάλλοντας τη σχετική 
αίτηση εντός προθεσμίας δύο (2) μηνών. Η πρόσκληση 
του προηγούμενου εδαφίου κοινοποιείται με επιμέλεια 
του πιστωτή και στην Ε.Γ.Δ.Ι.Χ.. Η παράλειψη του οφειλέ¬ 
τη να υποβάλει αίτηση για κίνηση της διαδικασίας εντός 
δύο (2) μηνών από την ημερομηνία κοινοποίησης της 
εξώδικης έγγραφης γνωστοποίησης έχει ως συνέπεια να 
μην δικαιούται να κινήσει ο ίδιος τη διαδικασία υπαγω¬ 
γής μεταγενέστερα, χωρίς να προσκληθεί εκ νέου από 
τους πιστωτές. Αν ο οφειλέτης υποβάλει αίτηση εμπρό¬ 
θεσμα, ο πιστωτής που κίνησε τη διαδικασία λογίζεται 
ως συμμετέχων. 


6. Μέχρι τη λειτουργία της ειδικής ηλεκτρονικής πλατ¬ 
φόρμας της παραγράφου 2, οι αιτήσεις για υπαγωγή στη 
διαδικασία εξωδικαστικής ρύθμισης οφειλών υποβάλλο¬ 
νται σε έντυπη και ψηφιακή μορφή στις Διευθύνσεις Ανά¬ 
πτυξης των Περιφερειακών Ενοτήτων. Τα συνοδευτικά 
της αίτησης έγγραφα και δικαιολογητικά υποβάλλονται 
αποκλειστικά σε ψηφιακή μορφή. 

7. Η υποβολή αίτησης για υπαγωγή στη διαδικασία 
εξωδικαστικής ρύθμισης οφειλών δεν συνιστά σπουδαίο 
λόγο για την καταγγελία διαρκών συμβάσεων. 

8. Η κοινοποίηση της παρ. 2 του άρθρου 7 αναστέλ¬ 
λει τη διαδικασία του Κώδικα Δεοντολογίας Τραπεζών 
(195/1/29.7.2016 απόφαση της Επιτροπής Πιστωτικών 
και Ασφαλιστικών Θεμάτων της Τράπεζας της Ελλάδος, 
Β' 2376) που έχει θεσπισθεί σύμφωνα με την παρ. 2 του 
άρθρου 1 του ν. 4224/2013 (Α' 288). Αν δεν επιτευχθεί 
συμφωνία στο πλαίσιο του παρόντος νόμου, η Διαδι¬ 
κασία Επίλυσης Καθυστερήσεων (ΔΕΚ) του Κώδικα Δε¬ 
οντολογίας συνεχίζεται από το στάδιο στο οποίο είχε 
σταματήσει. 

Άρθρο 5 

Περιεχόμενο αίτησης 

1. Η αίτηση του οφειλέτη περιέχει υποχρεωτικά τα 
εξής: 

α) πλήρη στοιχεία της επιχείρησης (επωνυμία, διεύ¬ 
θυνση, Α.Φ.Μ., ΚΑΔ, τηλέφωνο, ηλεκτρονική διεύθυνση), 
αναφορά στον κύκλο εργασιών του κατά την τελευταία 
χρήση πριν από την υποβολή της αίτησης και στις συ¬ 
νολικές υποχρεώσεις του έναντι των πιστωτών του, πε¬ 
ριγραφή της δραστηριότητάς του, της οικονομικής του 
κατάστασης, των λόγων της οικονομικής του αδυναμίας 
και των προοπτικών της επιχείρησής του, 

β) κατάλογο όλων των πιστωτών του με πλήρη στοιχεία 
(επωνυμία, διεύθυνση, Α.Φ.Μ., τηλέφωνο, ηλεκτρονική 
διεύθυνση), των οφειλομένων ποσών ανά πιστωτή και 
των συνοφειλετών που ευθύνονται έναντι κάθε πιστωτή, 

γ) την πρότασή του για τον τρόπο ρύθμισης των οφει¬ 
λών του, όπου αναφέρει τουλάχιστον το ποσό που είναι 
σε θέση να καταβάλει σε μηνιαία ή ετήσια βάση για την 
αποπληρωμή των οφειλών του, βασίζεται στα εκτιμώ- 
μενα έσοδα και έξοδα του οφειλέτη κατά τις επόμενες 
τρεις (3) τουλάχιστον χρήσεις και είναι σύμφωνη με τις 
διατάξεις των άρθρων 9 και 15 παράγραφοι 3, 4, 5, 6 
και 16. Με την εξαίρεση των οφειλών που ρυθμίζονται 
σύμφωνα με το πρώτο εδάφιο της παραγράφου 4 και την 
παράγραφο 6 του άρθρου 15, όταν υπάρχουν οφειλές 
προς το Δημόσιο ή οργανισμούς τοπικής αυτοδιοίκησης 
ή Φορείς Κοινωνικής Ασφάλισης ή προς άλλο νομικό 
πρόσωπο δημοσίου δικαίου, η πρόταση του οφειλέτη 
πρέπει να συντάσσεται σύμφωνα με την παράγραφο 5 
του άρθρου 8, 

δ) τα στοιχεία που απαιτούνται για την αξιολόγηση της 
επιλεξιμότητάς του, σύμφωνα με το άρθρο 3. 

2. Η αίτηση συνοδεύεται υποχρεωτικά και από: 

α) κατάλογο των περιουσιακών στοιχείων του οφει¬ 
λέτη με αναφορά στην εκτιμώμενη εμπορική αξία τους, 
έτσι ώστε να μπορεί να προσδιορισθεί η αξία ρευστο¬ 
ποίησης της περιουσίας του, 

β) πλήρη περιγραφή των βαρών και λοιπών εξασφα¬ 
λίσεων (είδος βάρους ή εξασφάλισης, πιστωτής, ασφα- 
λιζόμενο ποσό, σειρά, δημόσιο βιβλίο ) που είναι εγγε¬ 
γραμμένα επί των περιουσιακών στοιχείων του οφειλέτη, 

γ) πλήρη στοιχεία κάθε συνοφειλέτη (επωνυμία, πλήρη 
διεύθυνση, Α.Φ.Μ., τηλέφωνο, ηλεκτρονική διεύθυνση). 

3. Με την αίτηση συνυποβάλλονται υποχρεωτικά και 
τα εξής: 

α) δήλωση για κάθε μεταβίβαση ή επιβάρυνση περι¬ 
ουσιακού στοιχείου του οφειλέτη που έγινε εντός των 
τελευταίων πέντε (5) ετών πριν από την υποβολή της 
αίτησης και για κάθε καταβολή μερίσματος από τον οφει¬ 
λέτη προς τους μετόχους ή εταίρους ή άλλη συναλλαγή, 
εκτός των τρεχουσών συναλλαγών της επιχείρησης, που 
έγινε εντός των τελευταίων 24 μηνών πριν από την υπο¬ 
βολή της αίτησης, 

β) στοιχεία κάθε νομικού προσώπου συνδεδεμένου 
με τον οφειλέτη με ημερομηνία σύστασης μεταγενέστε¬ 
ρη της 1 ης Ιανουάριου 2012, καθώς και πλήρη στοιχεία 
ακινήτων ή άλλων περιουσιακών στοιχείων που τυχόν 
μεταβιβάστηκαν από τον οφειλέτη ή τους συνοφειλέτες 
σε πρόσωπα συνδεδεμένα με τον οφειλέτη μετά την 1 η 
Ιανουάριου 2012, 

γ) κατάλογος των προσώπων που αμείβονται από τον 
οφειλέτη και τα οποία αποτελούν συνδεδεμένα πρόσω¬ 
πα με αυτόν, καθώς και ανάλυση των αμοιβών αυτών 
κατά τους τελευταίους 24 μήνες πριν από την υποβολή 
της αίτησης. 

4. Ο οφειλέτης μπορεί να συνοδεύει την αίτησή του 
με οποιοδήποτε άλλο έγγραφο, στοιχείο ή πληροφο¬ 
ρία, την οποία θεωρεί σημαντική για την επιτυχία της 
διαδικασίας. 

5. Η αξία των ακινήτων τα οποία δηλώνονται στην αί¬ 
τηση καθορίζεται με βάση έκθεση εκτιμητή ακινήτων, 
την οποία συνυποβάλλει ο οφειλέτης με την αίτησή του. 
Αν ο οφειλέτης δεν προσκομίσει έκθεση από εκτιμητή, 
ως αξία των ακινήτων στην αίτηση δηλώνεται η αξία 
που λαμβάνεται υπόψη για τον υπολογισμό του Ενιαίου 
Φόρου Ιδιοκτησίας Ακινήτων (ν. 4223/2013, Α' 287). 

6. Με την αίτηση υπαγωγής στη διαδικασία παρέχεται 
από τον οφειλέτη άδεια για κοινοποίηση στον συντονι¬ 
στή, τον εμπειρογνώμονα και τους συμμετέχοντες πι¬ 
στωτές, επεξεργασία και διασταύρωση από αυτούς των 
δεδομένων του, τα οποία περιλαμβάνονται στην αίτηση 
και τα συνοδευτικά έγγραφα, όσο και άλλων δεδομένων 
του που βρίσκονται στην κατοχή των συμμετεχόντων 
πιστωτών για τους σκοπούς της διαδικασίας εξωδικα¬ 
στικής ρύθμισης οφειλών. Η άδεια του προηγούμενου 
εδαφίου συνεπάγεται την άρση του απορρήτου των τρα¬ 
πεζικών καταθέσεων του άρθρου 1 του ν.δ. 1059/1971 
(Α' 270) και του φορολογικού απορρήτου του άρθρου 17 
του ν. 4174/2013 (Α' 170). Επίσης, με την αίτηση υπαγω¬ 
γής παρέχεται από τον οφειλέτη άδεια για κοινοποίηση 
σε όλους τους πιστωτές των στοιχείων που περιλαμβά¬ 
νονται στο απόσπασμα της αίτησης, σύμφωνα με την 
παράγραφο 2 του άρθρου 7. 

7. Η αίτηση υπέχει θέση υπεύθυνης δήλωσης του 
ν. 1599/1986 (Α' 75) του οφειλέτη για την ακρίβεια και 
την πληρότητα του περιεχομένου της αίτησης και των 


υποβληθέντων εγγράφων. Ο οφειλέτης ενημερώνεται 
κατά την υποβολή της αίτησης για τις συνέπειες της ψευ¬ 
δούς υπεύθυνης δήλωσης, όπως αυτές προβλέπονται 
στην παρ. 6 του άρθρου 22 του ν. 1599/1986. 

8. Η αίτηση συνοδεύεται υποχρεωτικά και από τα ακό¬ 
λουθα έγγραφα: 

α) δήλωση εισοδήματος φυσικών προσώπων (Ε.1) ή 
δήλωση φορολογίας εισοδήματος νομικών προσώπων 
και νομικών οντοτήτων (Ν ή Ε.5 ή Φ01.010 ή Φ01.013) 
των τελευταίων πέντε (5) φορολογικών ετών, 
β) κατάσταση οικονομικών στοιχείων από επιχειρη¬ 
ματική δραστηριότητα (Ε.3) των τελευταίων πέντε (5) 
φορολογικών ετών, 

γ) συγκεντρωτικές καταστάσεις πελατών και προμη¬ 
θευτών των τελευταίων πέντε (5) φορολογικών ετών, 
δ) δήλωση στοιχείων ακινήτων (Ε.9), εφόσον προβλέ- 
πεται η υποχρέωση υποβολής της, 
ε) πράξη διοικητικού προσδιορισμού του φόρου εισο¬ 
δήματος (εκκαθαριστικό) του τελευταίου φορολογικού 
έτους, 

στ) πράξη διοικητικού προσδιορισμού του Ενιαίου 
Φόρου Ιδιοκτησίας Ακινήτων (ΕΝ.Φ.Ι.Α.) του τελευταίου 
φορολογικού έτους, 

ζ) τελευταία περιοδική δήλωση ΦΠΑ (Φ2), εφόσον 
προβλέπεται η υποχρέωση υποβολής της, 
η) καταστάσεις βεβαιωμένων οφειλών προς τη Φο¬ 
ρολογική Διοίκηση και προς τους Φορείς Κοινωνικής 
Ασφάλισης, οι οποίες πρέπει να έχουν εκδοθεί εντός των 
τελευταίων τριών (3) μηνών πριν από την ημερομηνία 
υποβολής της αίτησης, 

θ) χρηματοοικονομικές καταστάσεις του άρθρου 16 
του ν. 4308/2014 (Α' 251) των τελευταίων πέντε (5) περι¬ 
όδων, οι οποίες πρέπει να είναι δημοσιευμένες, εφόσον 
προβλέπεται αντίστοιχη υποχρέωση, 
ι) προσωρινό ισοζύγιο τελευταίου μηνάς τεταρτοβάθ- 
μιων λογαριασμών του αναλυτικού καθολικού της γενι¬ 
κής λογιστικής, εφόσον προβλέπεται η κατάρτισή του, 
ια) αντίγραφο ποινικού μητρώου γενικής χρήσης του 
οφειλέτη ή του πρόεδρου του διοικητικού συμβουλίου 
και του διευθύνοντος συμβούλου για ανώνυμες εταιρεί¬ 
ες, του διαχειριστή για εταιρείες περιορισμένης ευθύνης 
και ιδιωτικές κεφαλαιουχικές εταιρείες, των ομόρρυθμων 
εταίρων και των διαχειριστών για προσωπικές εταιρείες, 
ιβ) πιστοποιητικό περί μη πτώχευσης από το αρμόδιο 
Πρωτοδικείο, 

ιγ) πιστοποιητικό περί μη κατάθεσης αίτησης πτώχευ¬ 
σης από το αρμόδιο Πρωτοδικείο, 
ιδ) πιστοποιητικό περί μη λύσης της εταιρείας από το 
Γ.Ε.ΜΗ., εφόσον ο οφειλέτης είναι νομικό πρόσωπο, 
ιε) πιστοποιητικό οικογενειακής κατάστασης του οφει¬ 
λέτη ή του πρόεδρου του διοικητικού συμβουλίου και 
του διευθύνοντος συμβούλου για ανώνυμες εταιρείες, 
του διαχειριστή για εταιρείες περιορισμένης ευθύνης και 
ιδιωτικές κεφαλαιουχικές εταιρείες, των ομόρρυθμων 
εταίρων και των διαχειριστών για προσωπικές εταιρείες. 

9. Με κοινή απόφαση των Υπουργών Οικονομίας και 
Ανάπτυξης και Οικονομικών μπορεί να καθορίζονται και 
νέα δικαιολογητικά ως υποχρεωτικώς συνυποβαλλόμενα 
με την αίτηση υπαγωγής στη διαδικασία του παρόντος 

νόμου έγγραφα ή να τροποποιούνται τα δικαιολογητικά 
της παραγράφου 8. 

Άρθρο 6 

Διορισμός συντονιστή - Δικαίωμα αποποίησης 

1. Εντός δύο (2) εργάσιμων ημερών από την κατάθεση 
της αίτησης, η Ε.Γ.Δ.Ι.Χ. διορίζει συντονιστή της διαδι¬ 
κασίας από το μητρώο συντονιστών που τηρείται στην 
Ε.Γ.Δ.Ι.Χ. Η έδρα του συντονιστή πρέπει να βρίσκεται 
εντός της Περιφερειακής Ενότητας στην οποία έχει την 
έδρα του ο οφειλέτης. Αν δεν υπάρχει εγγεγραμμένος 
συντονιστής στο μητρώο με έδρα εντός της Περιφερεια¬ 
κής Ενότητας, στην οποία έχει την έδρα του ο οφειλέτης, 
διορίζεται συντονιστής που εδρεύει εντός της διοικητι¬ 
κής περιφέρειας της έδρας του οφειλέτη. 

2. Δεν επιτρέπεται ο διορισμός ως συντονιστή του 
ίδιου προσώπου σε περισσότερες από μία αιτήσεις, αν 
προηγουμένως δεν έχει εξαντληθεί η δυνατότητα διορι¬ 
σμού των λοιπών εγγεγραμμένων στο μητρώο της πα¬ 
ραγράφου 1 με έδρα την Περιφερειακή Ενότητα ή, στην 
περίπτωση του τελευταίου εδαφίου της παραγράφου 
1, τη διοικητική περιφέρεια, εντός της οποίας λαμβάνει 
χώρα η διαδικασία εξωδικαστικής ρύθμισης οφειλών. 

3. Ο συντονιστής ειδοποιείται από την Ε.Γ.Δ.Ι.Χ. για το 
διορισμό του, τον οποίο μπορεί να αποποιηθεί εντός 
τεσσάρων (4) εργάσιμων ημερών. Ο συντονιστής υπο- 
χρεούται να αποποιηθεί το διορισμό του αν συντρέχουν 
στο πρόσωπό του περιστάσεις που θα μπορούσαν να 
επηρεάσουν την ανεξαρτησία του. Τέτοιες περιστάσεις 
είναι ιδίως: 

α) κάθε προσωπική ή επαγγελματική σχέση με τον 
οφειλέτη ή συμμετέχοντα πιστωτή, 

β) οποιοδήποτε οικονομικό ή άλλο συμφέρον, άμεσο 
ή έμμεσο, από την έκβαση της διαδικασίας. 

Αν για οποιονδήποτε λόγο ο συντονιστής αποποιηθεί 
το διορισμό του, η Ε.Γ.Δ.Ι.Χ. διορίζει αμέσως νέο συντο¬ 
νιστή. 

4. Ο Ειδικός Γραμματέας Διαχείρισης Ιδιωτικού Χρέ¬ 
ους δημοσιεύει στην ιστοσελίδα της Ε.Γ.Δ.Ι.Χ. και στη 
Διαύγεια πρόσκληση εκδήλωσης ενδιαφέροντος για την 
εγγραφή στο Μητρώο Συντονιστών. Στο μητρώο εγγρά- 
φονται κατά προτεραιότητα διαπιστευμένοι διαμεσολα¬ 
βητές του ν. 3898/2010 (Α' 211) ύστερα από αίτησή τους 
που υποβάλλεται εντός προθεσμίας τριάντα (30) ημερών 
από τη δημοσίευση της πρόσκλησης. Η αίτηση συνοδεύ¬ 
εται από υπεύθυνη δήλωση του ν. 1599/1986 (Α' 75), με 
την οποία ο ενδιαφερόμενος βεβαιώνει την ιδιότητά του 
ως διαπιστευμένου διαμεσολαβητή του ν. 3898/2010. 

5. Στο μητρώο συντονιστών εγγράφονται: α) εκατόν 
είκοσι (120) διαπιστευμένοι διαμεσολαβητές με έδρα 
στην Περιφέρεια Αττικής, β) πενήντα (50) διαπιστευμένοι 
διαμεσολαβητές με έδρα στην Περιφέρεια Κεντρικής 
Μακεδονίας, γ) είκοσι (20) διαπιστευμένοι διαμεσολα¬ 
βητές με έδρα στην Περιφέρεια Θεσσαλίας, δ) είκοσι 
(20) διαπιστευμένοι διαμεσολαβητές με έδρα στην Πε¬ 
ριφέρεια Δυτικής Ελλάδας, ε) είκοσι (20) διαπιστευμέ¬ 
νοι διαμεσολαβητές με έδρα στην Περιφέρεια Κρήτης, 
στ) είκοσι (20) διαπιστευμένοι διαμεσολαβητές με έδρα 
στην Περιφέρεια Πελοποννήσου, ζ) δέκα (10) διαπι¬ 


στευμένοι διαμεσολαβητές με έδρα στην Περιφέρεια 
Ανατολικής Μακεδονίας και Θράκης, η) δέκα (10) δι¬ 
απιστευμένοι διαμεσολαβητές με έδρα στην Περιφέ¬ 
ρεια Δυτικής Μακεδονίας, θ) δέκα (10) διαπιστευμένοι 
διαμεσολαβητές με έδρα στην Περιφέρεια Ηπείρου, 
ι) δέκα (10) διαπιστευμένοι διαμεσολαβητές με έδρα 
στην Περιφέρεια Ιονίων Νήσων, ια) δέκα (10) διαπιστευ¬ 
μένοι διαμεσολαβητές με έδρα στην Περιφέρεια Στερεός 
Ελλάδας, ιβ) δέκα (10) διαπιστευμένοι διαμεσολαβητές 
με έδρα στην Περιφέρεια Βορείου Αιγαίου, ιγ) δέκα (10) 
διαπιστευμένοι διαμεσολαβητές με έδρα στην Περιφέ¬ 
ρεια Νοτίου Αιγαίου. 

Αν οι αιτήσεις εγγραφής στο Μητρώο υπερβούν σε 
αριθμό τις υπό κάλυψη θέσεις συντονιστών ανά Περι¬ 
φέρεια, διενεργείται κλήρωση μεταξύ των ενδιαφερο¬ 
μένων. Μεταξύ των μη κληρωθέντων διενεργείται νέα 
κλήρωση για να καθορισθεί η σειρά των επιλαχόντων. 
Οι επιλαχόντες εγγράφονται στο μητρώο αμέσως μετά 
τη διαγραφή από το μητρώο μέλους με έδρα στην ίδια 
Περιφέρεια. 

Αν δεν καλυφθούν οι θέσεις συντονιστών ανά Περι¬ 
φέρεια από διαπιστευμένους διαμεσολαβητές, ο Ειδικός 
Γραμματέας Διαχείρισης Ιδιωτικού Χρέους απευθύνει 
εντός δέκα (10) ημερών από την παρέλευση της προθε¬ 
σμίας υποβολής αιτήσεων πρόσκληση προς τους Δικη¬ 
γορικούς Συλλόγους με έδρα την Περιφέρεια αυτή με τη 
διαδικασία της παραγράφου 4. Στην περίπτωση αυτή στο 
μητρώο εγγράφονται δικηγόροι με τουλάχιστον πενταε¬ 
τή προϋπηρεσία. Αν οι αιτήσεις εγγραφής υπερβούν σε 
αριθμό τις υπό κάλυψη θέσεις, ακολουθείται διαδικασία 
κλήρωσης κατά τα παραπάνω οριζόμενα. 

6. Οι κληρώσεις της παραγράφου 5 είναι δημόσιες 
και διεξάγονται από υπάλληλο της Ε.Γ.Δ.Ι.Χ., που κατέ¬ 
χει θέση ευθύνης, παρουσία δύο ακόμη υπαλλήλων. 
Ο χρόνος και ο τόπος διεξαγωγής της κλήρωσης γνω¬ 
στοποιείται τουλάχιστον δύο (2) ημέρες νωρίτερα, με 
τοιχοκόλληση της σχετικής ανακοίνωσης στα γραφεία 
της Ε.Γ.Δ.Ι.Χ. ή με ανάρτηση της ανακοίνωσης στην 
ιστοσελίδα της. Η κλήρωση για την εγγραφή στο μη¬ 
τρώο, μεταξύ όλων εκείνων που πληρούν τις νόμιμες 
προϋποθέσεις εγγραφής, γίνεται με κάθε πρόσφορο και 
αξιόπιστο τρόπο που διαθέτει η οικεία Υπηρεσία, όπως 
με χρήση εφαρμογής Η/Υή με επιλογή συγκεκριμένου 
κλήρου. Για τη διενέργεια της κλήρωσης και τα αποτε- 
λέσματά της συντάσσεται σχετικό πρακτικό, το οποίο 
υπογράφεται και από τους τρεις παριστάμενους, κατά 
τα ανωτέρω, υπαλλήλους. 

7. Αν διαπιστωθεί ανάγκη συμπλήρωσης του αριθμού 
των συντονιστών σε συγκεκριμένη Περιφέρεια, ο Ειδικός 
Γραμματέας Διαχείρισης Ιδιωτικού Χρέους με απόφασή 
του μπορεί να εγγράψει στο μητρώο συντονιστών νέα 
μέλη από την κατάσταση επιλαχόντων ανά Περιφέρεια. 
Αν ο αριθμός των επιλαχόντων δεν επαρκεί για την κά¬ 
λυψη των αναγκών της συγκεκριμένης Περιφέρειας, 
ο Ειδικός Γραμματέας Διαχείρισης Ιδιωτικού Χρέους δη¬ 
μοσιεύει κοινή πρόσκληση εκδήλωσης ενδιαφέροντος 
για την εγγραφή στο Μητρώο Συντονιστών διαπιστευ¬ 
μένων διαμεσολαβητών και δικηγόρων ακολουθώντας 
κατά τα λοιπά τη διαδικασία των παραγράφων 4 και 5. 

8. Η Ε.Γ.Δ.Ι.Χ. επιβλέπει το έργο των συντονιστών, με¬ 
ριμνά για την κατάρτισή τους και την περιοδική πιστο¬ 
ποίηση της απόδοσής τους. Με απόφαση του Ειδικού 
Γραμματέα Διαχείρισης Ιδιωτικού Χρέους διαγράφονται 
από το Μητρώο οι συντονιστές που δεν φέρουν σε πέρας 
το έργο τους εμπροθέσμως ή εκπληρώνουν πλημμελώς 
τα καθήκοντα τους. Για την εξειδίκευση των υποχρεώσε¬ 
ων των συντονιστών κατά την εκτέλεση των καθηκόντων 
τους και των συνεπειών που επιφέρει η μη συμμόρφωσή 
τους σε αυτές εκδίδεται Οδηγός Δεοντολογίας Συντονι¬ 
στών από τον Ειδικό Γραμματέα Διαχείρισης Ιδιωτικού 
Χρέους. 

Άρθρο 7 

Έλεγχος πληρότητας αίτησης 

και κοινοποίησή της στους πιστωτές 

1. Αν ο συντονιστής δεν αποποιηθεί το διορισμό του 
εντός της προθεσμίας της παραγράφου 3 του άρθρου 6, 
η 7 Ε.Γ.Δ.Ι.Χ. του κοινοποιεί σε ηλεκτρονική μορφή αντί¬ 
γραφο της αίτησης και των συνοδευτικών εγγράφων. 
Ο συντονιστής ειδοποιεί την Ε.Γ.Δ.Ι.Χ. για την ανάληψη 
των καθηκόντων του, ελέγχει την πληρότητα της αίτησης 
και των συνοδευτικών εγγράφων και αν ο φάκελος της 
αίτησης δεν είναι πλήρης, καλεί τον οφειλέτη να καταθέ¬ 
σει εντός πέντε (5) εργάσιμων ημερών τα έγγραφα που 
λείπουν. Αν ο φάκελος δεν συμπληρωθεί εμπρόθεσμα, 
η διαδικασία θεωρείται περαιωθείσα ως άκαρπη και 
ο συντονιστής συντάσσει πρακτικό αποτυχίας της διαδι¬ 
κασίας το οποίο αποστέλλει ηλεκτρονικά στην Ε.Γ.Δ.Ι.Χ. 
και στον αιτούντα. Μετά τη διαπίστωση της πληρότητας 
της αίτησης ή τη συμπλήρωση του φακέλου, ο συντονι¬ 
στής εκδίδει υπογεγραμμένη βεβαίωση με την οποία πι¬ 
στοποιεί την πληρότητα της αίτησης και την αποστέλλει 
αυθημερόν στην Ε.Γ.Δ.Ι.Χ.. Η ανωτέρω βεβαίωση πιστο¬ 
ποιείται ηλεκτρονικά από την Ε.Γ.Δ.Ι.Χ. και κοινοποιείται 
αυθημερόν στον οφειλέτη και στον συντονιστή. 

2. Μόλις ο συντονιστής διαπιστώσει ότι ο φάκελος είναι 
πλήρης, κοινοποιεί μέσα σε δύο (2) ημέρες απόσπασμα 
της αίτησης σε όλους τους πιστωτές που αναφέρονται 
σε αυτήν. Το απόσπασμα αυτό περιλαμβάνει το περιε¬ 
χόμενο των περιπτώσεων α', γ'και δ' της παραγράφου 1 
του άρθρου 5 και από το περιεχόμενο της περίπτωσης β' 
μόνο τις πληροφορίες για την οφειλή του οφειλέτη ένα¬ 
ντι του κάθε ειδοποιούμενου πιστωτή, καθώς και το ύψος 
των οφειλών του οφειλέτη προς τους χρηματοδοτικούς 
φορείς συνολικά, το Δημόσιο, τους Φορείς Κοινωνικής 
Ασφάλισης και τους λοιπούς πιστωτές συνολικά. Με την 
εξαίρεση των πιστωτών της παραγράφου 6 του άρθρου 
2, στους πιστωτές κοινοποιείται επίσης πρόσκληση συμ¬ 
μετοχής στη διαδικασία και υπόδειγμα έντυπης δήλωσης 
εμπιστευτικότητας. 

Η κοινοποίηση γίνεται ηλεκτρονικά ή, αν δεν είναι δυ¬ 
νατή η επικοινωνία με ηλεκτρονικά μέσα, με δικαστικό 
επιμελητή ή με συστημένη επιστολή ή με ισοδύναμου 
τύπου ταχυδρομική επιστολή ή αυτοπρόσωπη παράδο¬ 
ση, εφόσον διασφαλίζονται με ισοδύναμο τρόπο η επιβε¬ 
βαίωση αποστολής, παραλαβής και εμπιστευτικότητας. 

3. Αν δεν συνυποβληθεί αίτηση από έναν ή περισσότε¬ 
ρους συνοφειλέτες του οφειλέτη, σύμφωνα με την παρά¬ 


γραφο 3 του άρθρου 4, ο συντονιστής πριν κοινοποιήσει 
απόσπασμα της αίτησης στο σύνολο των πιστωτών, σύμ¬ 
φωνα με την παράγραφο 2, ειδοποιεί τον πιστωτή ή τους 
πιστωτές έναντι των οποίων ευθύνονται οι συνοφειλέτες 
που δεν συνυπέβαλαν αίτηση και τους καλεί εντός πέντε 
(5) ημερών να δηλώσουν αν συναινούν στην έναρξη της 
διαδικασίας εξωδικαστικής ρύθμισης οφειλών. Αν ο πι¬ 
στωτής ή οι πιστωτές με την πλειοψηφία των απαιτήσεων 
για τις οποίες ευθύνονται οι συνοφειλέτες συναινέσουν, 
ο συντονιστής κινεί τη διαδικασία της παραγράφου 2 
για όλους τους πιστωτές. Αν δεν συναινέσουν, ο συντο¬ 
νιστής ενη μερώνει τον οφειλέτη, του τάσσει προθεσμία 
πέντε (5) ημερών για την τροποποίηση της πρότασης 
της περίπτωσης γ' της παραγράφου 1 του άρθρου 5, 
και στη συνέχεια κινεί τη διαδικασία της παραγράφου 2 
για τους υπόλοιπους πιστωτές με κοινοποίηση χωριστής 
ενημέρωσης για τη μη συμμετοχή στη διαδικασία του πι¬ 
στωτή ή των πιστωτών έναντι των οποίων ευθύνονται οι 
συνοφειλέτες που δεν συνυπέβαλαν αίτηση, για το ύψος 
των οφειλών του οφειλέτη έναντι των πιστωτών αυτών 
και για την αδυναμία ρύθμισης των οφειλών αυτών με 
τη σύμβαση αναδιάρθρωσης οφειλών. 

4. Οι κοινοποιήσειςτης παραγράφου 2 μπορεί να ανα¬ 
στέλλονται με απόφαση του Ειδικού Γραμματέα Διαχείρι¬ 
σης Ιδιωτικού Χρέους για λόγους διαχείρισης του φόρτου 
εργασίας των συντονιστών και των εκπροσώπων των 
πιστωτών του δημόσιου τομέα και των χρηματοδοτικών 
φορέων. Η απόφαση αυτή δημοσιεύεται στην ιστοσελίδα 
της Ε.Γ.Δ.Ι.Χ. και προσδιορίζει το χρονικό διάστημα της 
αναστολής, το οποίο υπολογίζεται από την ημερομηνία 
υποβολής της αίτησης του άρθρου 4. 

5. Εντόςτριάντα (30) ημερών από τη δημοσίευση του 
παρόντος στην Εφημερίδα της Κυβερνήσεως, οι χρημα¬ 
τοδοτικοί φορείς και οι πιστωτές του δημόσιου τομέα 
κοινοποιούν στην Ε.Γ.Δ.Ι.Χ. διεύθυνση ηλεκτρονικού 
ταχυδρομείου, στην οποία γίνονται από τους συντονι¬ 
στές όλες οι κοινοποιήσεις σχετικά με τις αιτήσεις για 
την έναρξη της διαδικασίας εξωδικαστικής ρύθμισης 
οφειλών. 

Άρθρο 8 

Διαδικασία διαπραγμάτευσης - 

Υποχρεώσεις εχεμύθειας και ειλικρίνειας 

1. Εντός δέκα (10) ημερών από την ημερομηνία κοινο¬ 
ποίησης της πρόσκλησης, σύμφωνα με την παράγραφο 
2 του άρθρου 7, οι πιστωτές αποστέλλουν στον συντονι¬ 
στή σε ηλεκτρονική διεύθυνση που τους έχει κοινοποιή¬ 
σει, δήλωση για την πρόθεσή τους να συμμετάσχουν στη 
διαδικασία. Οι πιστωτές που προτίθενται να συμμετά¬ 
σχουν αποστέλλουν ηλεκτρονικά, νομίμως υπογεγραμ¬ 
μένη, τη δήλωση εμπιστευτικότητας και βεβαιώνουν το 
ποσό της συνολικής απαίτησής τους κατά του οφειλέτη 
κατά την ημερομηνία υποβολής της αίτησης του άρθρου 
4. Η βεβαίωση του προηγούμενου εδαφίου υπέχει θέση 
υπεύθυνης δήλωσης του ν. 1599/1986. Οι πιστωτές που 
είναι νομικά πρόσωπα δηλώνουν στον συντονιστή το 
φυσικό πρόσωπο που είναι εξουσιοδοτημένο να τους 
εκπροσωπήσει στη διαδικασία και υποβάλλουν τα σχε¬ 
τικά νομιμοποιητικά έγγραφα. 

2. Κατά τη λήξη της προθεσμίας της παραγράφου 1 
ο συντονιστής ελέγχει αν συγκεντρώθηκε το απαιτού- 
μενο ποσοστό απαρτίας συμμετεχόντων πιστωτών της 
περίπτωσης στ' της παραγράφου 2 του άρθρου 1. Αν ο 
συντονιστής διαπιστώσει ότι το ποσό απαίτησης που 
έχει δηλωθεί από τον οφειλέτη είναι διαφορετικό από το 
ποσό που βεβαιώθηκε από τον πιστωτή και ότι αυτή η 
διαφορά δεν δικαιολογείται από αντικειμενικούς λόγους, 
ζητεί από τον οφειλέτη και τον πιστωτή αποδεικτικά έγ¬ 
γραφα για το ύψος της απαίτησης, εντός προθεσμίας 
πέντε (5) ημερών. Αν δεν προκύπτει από τα προσκο- 
μιζόμενα έγγραφα το ακριβές ύψος της απαίτησης, 
ο συντονιστής προσμετρά στα ποσοστά της απαρτίας 
και της πλειοψηφίας μόνο το μέρος της απαίτησης που 
δεν αμφισβητείται. Αν δεν υπάρχει απαρτία, η διαδικασία 
θεωρείται περαιωθείσα ως άκαρπη και ο συντονιστής 
συντάσσει πρακτικό αποτυχίας της διαδικασίας, το οποίο 
αποστέλλει ηλεκτρονικά στην Ε.Γ.Δ.Ι.Χ., στον αιτούντα 
και στους πιστωτές. 

3. Αν συγκεντρωθεί απαρτία, ο συντονιστής κοινο¬ 
ποιεί σε όλους τους συμμετέχοντες πιστωτές το πλήρες 
περιεχόμενο της αίτησης και τα συνοδευτικά της αίτη¬ 
σης έγγραφα και δικαιολογητικά και, όταν πρόκειται για 
οφειλέτη που υπάγεται στην κατηγορία της μικρής επι¬ 
χείρησης, τάσσει προθεσμία πέντε (5) ημερών για την 
υποβολή πρότασης διορισμού εμπειρογνώμονα, σύμ¬ 
φωνα με την παράγραφο 1 του άρθρου 11.Ταυτόχρονα 
ενημερώνει τον οφειλέτη για την έναρξη της διαδικασίας 
διαπραγμάτευσης. 

4. Αν παρέλθει άπρακτη η προθεσμία της παραγράφου 
3, ο συντονιστής τάσσει προθεσμία ενός (1) μηνός για 
την αποστολή αντιπροτάσεων από τους πιστωτές. Στην 
περίπτωση υποβολής αιτήματος διορισμού εμπειρογνώ¬ 
μονα σύμφωνα με την παράγραφο 1 του άρθρου 11 ή 
σε περίπτωση υποχρεωτικού ορισμού εμπειρογνώμονα, 
σύμφωνα με την παράγραφο 2 του άρθρου 11, η προ¬ 
θεσμία του προηγούμενου εδαφίου τάσσεται για την 
ολοκλήρωση της διαδικασίας επιλογής εμπειρογνώμονα. 

5. Η αντιπρόταση που συντάσσει πιστωτής πρέπει κατ' 
ελάχιστον να περιέχει: α) βασικά συμπεράσματα σχετικά 
με τη βιωσιμότητα της επιχείρησης του οφειλέτη, 

β) την αξία ρευστοποίησης των περιουσιακών στοιχεί¬ 
ων του οφειλέτη και των συνοφειλετών που έχουν υπο¬ 
βάλει την αίτηση από κοινού με τον οφειλέτη, εφόσον 
ο πιστωτής που υποβάλλει την αντιπρόταση δεν συναινεί 
με την αξία ρευστοποίησης που έχει δηλωθεί από τον 
οφειλέτη και τους συνοφειλέτες, 

γ) το ποσό που προτείνεται να καταβάλει ο οφειλέτης 
για την αποπληρωμή των οφειλών του, καθώς και το 
ποσό που προτείνεται να καταβάλουν οι συνοφειλέτες 
που έχουν συνυποβάλει αίτηση για την αποπληρωμή 
των οφειλών για τις οποίες ευθύνονται, εφόσον ο πι¬ 
στωτής που υποβάλλει την αντιπρόταση δεν συναινεί 
με τα ποσά που προτάθηκαν από τον οφειλέτη και τους 
συνοφειλέτες, 

δ) το συνολικό ποσό που πρέπει να πληρωθεί σε κάθε 
πιστωτή με τη σύμβαση αναδιάρθρωσης οφειλών, κατ' 
εφαρμογή των υποχρεωτικών κανόνων του άρθρου 9 και 
του άρθρου 15, βάσει συνημμένου πίνακα κατάταξης. 


6. Οι αντιπροτάσεις των πιστωτών κοινοποιούνται 
στους λοιπούς συμμετέχοντες πιστωτές και τον οφειλέ¬ 
τη, οι οποίοι έχουν το δικαίωμα να προτείνουν συγκε¬ 
κριμένες τροποποιήσεις εντός προθεσμίας δεκαπέντε 
(15) ημερών. Εντός δέκα (10) ημερών από τη λήξη της 
προθεσμίας του προηγούμενου εδαφίου, ο οφειλέτης 
δηλώνει αν αποδέχεται μία ή περισσότερες από τις αντι¬ 
προτάσεις. Αν ο οφειλέτης εγκρίνει μία ή περισσότερες 
από τις αντιπροτάσεις, αυτές τίθενται ταυτόχρονα σε 
ψηφοφορία από τους συμμετέχοντες πιστωτές. Αν οι 
αντιπροτάσεις που τέθηκαν σε ψηφοφορία υπερβαί¬ 
νουν τις δύο χωρίς κάποια από αυτές να συγκεντρώσει 
το ποσοστό πλειοψηφίας της παραγράφου 8, οι δύο αντι¬ 
προτάσεις που συγκέντρωσαν το μεγαλύτερο ποσοστό 
ψήφων τίθενται εκ νέου σε ψηφοφορία. Αν οι αντιπρο¬ 
τάσεις που τέθηκαν εξαρχής ή εκ νέου σε ψηφοφορία 
είναι δύο, χωρίς κάποια από αυτές να συγκεντρώσει το 
ποσοστό πλειοψηφίαςτηςπαραγράφου 8, η αντιπρότα¬ 
ση που συγκέντρωσε το μεγαλύτερο ποσοστό ψήφων 
στην ψηφοφορία του προηγούμενου εδαφίου τίθεται 
εκ νέου σε ψηφοφορία για να διαπιστωθεί αν συγκε¬ 
ντρώνει την πλειοψηφία συμμετεχόντων πιστωτών της 
παραγράφου 8. Αν δεν υποβλήθηκε καμία αντιπρόταση 
από τους πιστωτές ή καμία αντιπρόταση από αυτές που 
υποβλήθηκαν ή το σχέδιο αναδιάρθρωσης οφειλών του 
εμπειρογνώμονα δεν εγκρίθηκαν από τον οφειλέτη, τί¬ 
θεται σε ψηφοφορία από τους συμμετέχοντες πιστωτές 
η αρχική πρόταση του οφειλέτη. 

7. Σε περίπτωση υποχρεωτικού διορισμού εμπειρο¬ 
γνώμονα, για τη λήψη απόφασης επί του σχεδίου ανα¬ 
διάρθρωσης οφειλών του εμπειρογνώμονα ή για την 
αποστολή αντιπροτάσεων από τους πιστωτές εφαρμό¬ 
ζονται οι προθεσμίες της παραγράφου 3 του άρθρου 11. 

8. Για την έγκριση πρότασης αναδιάρθρωσης οφειλών 
απαιτείται συμφωνία του οφειλέτη και πλειοψηφία τρι¬ 
ών πέμπτων (3/5) των συμμετεχόντων πιστωτών, στους 
οποίους συμπεριλαμβάνεται ποσοστό δύο πέμπτων 
(2/5) των συμμετεχόντων πιστωτών με ειδικό προνό¬ 
μιο. Αν εγκριθεί η πρόταση αναδιάρθρωσης οφειλών, 
υπογράφεται με επιμέλεια του συντονιστή μεταξύ των 
συναινούντων πιστωτών και του οφειλέτη η σύμβαση 
αναδιάρθρωσης οφειλών. Η υπογραφή της σύμβασης 
αναδιάρθρωσης με μηχανικό μέσο ή ηλεκτρονικό τρόπο 
είναι επαρκής. Ο συντονιστής αποστέλλει αντίγραφο της 
υπογεγραμμένης σύμβασης αναδιάρθρωσης σε όλους 
τους συμμετέχοντες πιστωτές και στον οφειλέτη. 

9. Αν δεν επιτευχθεί συμφωνία μετά το πέρας των ψη¬ 
φοφοριών της παραγράφου 6, η διαδικασία θεωρείται 
περαιωθείσα ως άκαρπη και ο συντονιστής συντάσσει 
πρακτικό αποτυχίας της διαδικασίας, το οποίο αποστέλ¬ 
λει ηλεκτρονικά στον αιτούντα και στους πιστωτές. 

10. Οι συμμετέχοντες πιστωτές που καταψήφισαν την 
πρόταση αναδιάρθρωσης που εγκρίθηκε έχουν δικαίω¬ 
μα να υποβάλουν εγγράφως στο συντονιστή ενστάσεις 
κατά της διαδικασίας διαπραγμάτευσης. Ο συντονιστής 
φυλάσσει τα αντίγραφα των ενστάσεων και χορηγεί αντί¬ 
γραφα σε οποιονδήποτε θεμελιώνει έννομο συμφέρον. 

11. Κάθε συμμετέχων πιστωτής έχει δικαίωμα να ζη¬ 
τήσει σε οποιοδήποτε στάδιο της διαδικασίας πρόσθετα 

έγγραφα και στοιχεία από τον οφειλέτη, εφόσον αυτά 
σχετίζονται με τη διαπραγμάτευση της σύμβασης ανα¬ 
διάρθρωσης οφειλών. Όταν το αίτημα υποβάλλεται από 
πιστωτή που εκπροσωπεί ποσοστό των συνολικών απαι¬ 
τήσεων κατά του οφειλέτη μικρότερο του είκοσι πέντε 
τοις εκατό (25%), ο οφειλέτης μπορεί να αρνηθεί, εφόσον 
θεωρεί ότι κατά τη συνήθη πορεία των πραγμάτων θα 
υποστεί ουσιώδη βλάβη, καθ' ο μέρος από τα στοιχεία 
αυτά θα αποκαλυφθούν επιχειρηματικά του απόρρητα. 
Επί διαφωνίας, αποφασίζουν οι συμμετέχοντες πιστωτές 
με πλειοψηφία εξήντα τοις εκατό (60%). Αν ο οφειλέτης 
αρνηθεί εκ νέου, η διαδικασία θεωρείται περαιωθείσα 
ως άκαρπη και ο συντονιστής συντάσσει πρακτικό απο¬ 
τυχίας της διαδικασίας. 

12. Η διαδικασία εξωδικαστικής ρύθμισης οφειλών 
του παρόντος νόμου διενεργείται με ανταλλαγή ηλε¬ 
κτρονικής ή άλλου τύπου αλληλογραφίας ή τηλεφωνική 
ή άλλη επικοινωνία μεταξύ του συντονιστή, του οφει¬ 
λέτη και των πιστωτών, χωρίς να απαιτείται ο ορισμός 
συνάντησης με φυσική παρουσία των συμμετεχόντων. 
Με αίτημα που υποβάλλεται από συμμετέχοντες πιστω¬ 
τές που είναι δικαιούχοι τουλάχιστον του ενός τρίτου 
(1/3) του συνόλου των απαιτήσεων που συμμετέχουν 
στη διαδικασία, μπορεί να ζητηθεί από τον συντονιστή 
ορισμός συνάντησης σε τόπο και χρόνο που περιλαμβά¬ 
νεται στο αίτημα. Αν η διαπραγμάτευση δεν ολοκληρω¬ 
θεί σε μία συνάντηση, ο συντονιστής μπορεί να ορίσει 
επαναληπτικές συναντήσεις. 

13. Οι προθεσμίες που προβλέπονται στις παραγρά¬ 
φους 1,3 και 6, καθώς και στην παράγραφο 3 του άρθρου 
11 παρατείνονται στις εξής περιπτώσεις: 

α) αν υποβάλει σχετικό αίτημα πιστωτής, ο οποίος 
ζητεί συμπληρωματικά έγγραφα σύμφωνα με την πα¬ 
ράγραφο 11 και συναινεί στο αίτημά του τουλάχιστον 
το ένα τρίτο (1/3) των συμμετεχόντων πιστωτών, 

β) αν η πλειοψηφία των συμμετεχόντων πιστωτών 
συναινεί σε σχετικό αίτημα, 

γ) αν υποβάλει σχετικό αίτημα το Δημόσιο, και υπό την 
προϋπόθεση ότι δεν έχουν υποβληθεί προτάσεις από πι¬ 
στωτικά ιδρύματα ούτε έχει διοριστεί εμπειρογνώμονας 
κατά το άρθρο 11. 

Στις παραπάνω περιπτώσεις αναβάλλεται και η συνά¬ 
ντηση που είχε ήδη οριστεί σύμφωνα με την παράγραφο 
12 . 

Τα αιτήματα για την παράταση προθεσμιών υποβάλλο¬ 
νται προς τον συντονιστή και περιλαμβάνουν υποχρεω¬ 
τικά και το χρόνο της παράτασης, ο οποίος συνολικά δεν 
μπορεί να υπερβαίνει το χρόνο της αρχικής προθεσμίας, 
ακόμα και όταν υποβάλλονται περισσότερα, ταυτόχρονα 
ή διαδοχικά, αιτήματα για παράταση της ίδιας προθε¬ 
σμίας. Αν αναβληθεί συνάντηση, ο συντονιστής ορίζει 
νέα υποχρεωτικά εντός πέντε (5) εργάσιμων ημερών. 
Ο συντονιστής ενημερώνει τον οφειλέτη και τους συμ¬ 
μετέχοντες πιστωτές για την παράταση προθεσμίας και 
την αναβολή συνάντησης με την αποστολή σχετικής 
ειδοποίησης. 

14. Αν ο οφειλέτης υπάγεται στην κατηγορία της με¬ 
γάλης επιχείρησης, ο συντονιστής που διορίστηκε με 
τη διαδικασία του άρθρου 6 μπορεί, με απόφαση της 


απόλυτης πλειοψηφίας των συμμετεχόντων πιστωτών, 
όπως αυτή διαμορφώνεται μετά τη διαπίστωση απαρτίας 
σύμφωνα με την παράγραφο 3, να αντί κατασταθεί από 
συντονιστή της επιλογής τους. Με την ίδια απόφαση οι 
πιστωτές μπορούν να ορίζουν και άλλο πρόσωπο, μη 
εγγεγραμμένο στο Μητρώο Συντονιστών, για να συνε¬ 
πικουρεί το νέο συντονιστή στα καθήκοντά του. 

15. Η εκπροσώπηση του οφειλέτη ή κάθε συμμετέχο- 
ντος πιστωτή από δικηγόρο είναι προαιρετική. 

16. Μετά το πέρας της διαδικασίας ο συντονιστής κα¬ 
ταρτίζει πρακτικό περαίωσής της στο οποίο αναφέρει 
υποχρεωτικά: 

α) την ύπαρξη απαρτίας των συμμετεχόντων πιστω¬ 
τών, 

β) πρόσθετα έγγραφα και στοιχεία που χορηγήθηκαν 
από τον οφειλέτη στους συμμετέχοντες πιστωτές, 

γ) τη σύμφωνη γνώμη του οφειλέτη στα σχέδια σύμ¬ 
βασης αναδιάρθρωσης οφειλών που τέθηκαν σε ψη¬ 
φοφορία, 

δ) τα σχέδια σύμβασης αναδιάρθρωσης οφειλών που 
τέθηκαν σε ψηφοφορία, 

ε) τα ποσοστά πλειοψηφίας για την λήψη απόφασης 
από τους συμμετέχοντες πιστωτές σχετικά με την έγκρι¬ 
ση σύμβασης αναδιάρθρωσης οφειλών, 

στ) διαβεβαίωση του συντονιστή ότι κατά τη διαδι¬ 
κασία διαπραγμάτευσης τηρήθηκαν οι διατάξεις του 
παρόντος νόμου και των κατ' εξουσιοδότηση αυτού 
κανονιστικών πράξεων, 

ζ) ενστάσεις συμμετεχόντων πιστωτών που καταψή¬ 
φισαν. 

Το πρακτικό υπογράφεται από τον συντονιστή και 
αποστέλλεται ηλεκτρονικά στον οφειλέτη και τους συμ¬ 
μετέχοντες πιστωτές και φυλάσσεται από τον συντονι¬ 
στή. Κάθε μέρος που μετείχε στην διαδικασία, καθώς και 
οποιοσδήποτε μη συμμετέχων πιστωτής ή συνοφειλέτης 
δικαιούται να λάβει από τον συντονιστή αντίγραφο του 
πρακτικού περαίωσής της διαπραγμάτευσης. 

17. Ο οφειλέτης, οι συμμετέχοντες πιστωτές, ο συ¬ 
ντονιστής και ο εμπειρογνώμονας φέρουν υποχρέωση 
εχεμύθειας ως προς την ύπαρξη και το περιεχόμενο των 
διαπραγματεύσεων. Ο οφειλέτης και οι συμμετέχοντες 
πιστωτές φέρουν υποχρέωση ειλικρίνειας και συμμε¬ 
τέχουν στη διαδικασία με καλή πίστη. Η δημοσίευση ή 
κάθε άλλη κοινοποίηση σε τρίτους εμπιστευτικών πλη¬ 
ροφοριών ή πληροφοριών σχετικά με τις διαπραγμα¬ 
τεύσεις χωρίς την προηγούμενη γραπτή συναίνεση του 
συνόλου των συμμετεχόντων στη διαπραγμάτευση απα¬ 
γορεύεται. Οι προτάσεις και οι αντιπροτάσεις ρύθμισης 
οφειλών που συντάχθηκαν στο πλαίσιο της διαδικασίας 
του παρόντος νόμου δεν επιτρέπεται να χρησιμοποιη¬ 
θούν σε οποιαδήποτε άλλη διαδικασία ρύθμισης ή διεκ¬ 
δίκησης της οφειλής. 

Άρθρο 9 

Υποχρεωτικοί κανόνες σύμβασης 
αναδιάρθρωσης οφειλών 

1. Με την επιφύλαξη του άρθρου 15, οι πιστωτές και 
ο οφειλέτης μπορούν να διαμορφώσουν ελεύθερα το 
περιεχόμενο της σύμβασης αναδιάρθρωσης οφειλών. 

Τα δικαιώματα των προνομιούχων πιστωτών διατηρού¬ 
νται υπέρ της απαίτησής τους, όπως αυτή διαμορφώνε¬ 
ται με τη σύμβαση. 

2. Η ελεύθερη διαμόρφωση του περιεχομένου της 
σύμβασης υπόκειται στις ακόλουθες εξαιρέσεις (υπο¬ 
χρεωτικοί κανόνες): 

α) οι ρυθμίσεις της σύμβασης δεν επιτρέπεται να φέ¬ 
ρουν οποιονδήποτε πιστωτή σε χειρότερη οικονομική 
θέση από αυτήν στην οποία θα βρισκόταν σε περίπτωση 
ρευστοποίησης των περιουσιακών στοιχείων του οφει¬ 
λέτη, στο πλαίσιο διαδικασίας αναγκαστικής εκτέλεσης, 
σύμφωνα με το άρθρο 977 του Κώδικα Πολιτικής Δικο¬ 
νομίας, 

β) οι πιστωτές, των οποίων οι απαιτήσεις ρυθμίζονται 
από τη σύμβαση αναδιάρθρωσης οφειλών, λαμβάνουν 
ποσά και άλλα τυχόν ανταλλάγματα τουλάχιστον ισάξια 
με τα ποσά που προβλέπεται ότι θα ελάμβαναν κατά 
τη συνηθισμένη πορεία των πραγμάτων σε περίπτωση 
ρευστοποίησης των περιουσιακών στοιχείων των συνο- 
φειλετών και των βεβαρημένων υπέρ τους περιουσιακών 
στοιχείων τρίτων στο πλαίσιο διαδικασίας αναγκαστικής 
εκτέλεσης σύμφωνα με το άρθρο 977 του Κώδικα Πολι¬ 
τικής Δικονομίας, 

γ) ποσά και άλλα ανταλλάγματα που απομένουν προς 
διανομή μετά την κατά προτεραιότητα διανομή ποσών 
και άλλων ανταλλαγμάτων, σύμφωνα με τις περιπτώσεις 
α' και β', διανέμονται σε όλους τους πιστωτές συμμέτρως 
κατά το μέρος των απαιτήσεών τους που απομένει ανε¬ 
ξόφλητο μετά την εφαρμογή των περιπτώσεων α' και β', 

δ) με την επιφύλαξη της περίπτωσης α', για τον υπολο¬ 
γισμό των ποσών και των τυχόν άλλων ανταλλαγμάτων 
διανομής μεταξύ των πιστωτών, από τις απαιτήσεις των 
πιστωτών αφαιρούνται προηγουμένως: 

αα) το σύνολο των τόκων υπερημερίας των πιστωτών 
του ιδιωτικού τομέα, 

ββ) ποσοστό ενενήντα πέντε τοις εκατό (95%) των 
απαιτήσεων του Δημοσίου από πρόστιμα που έχουν 
επιβληθεί από τη φορολογική διοίκηση και ποσοστό 
ογδόντα πέντε τοις εκατό (85%) των απαιτήσεων του 
Δημοσίου και των Φορέων Κοινωνικής Ασφάλισης από 
προσαυξήσεις ή τόκους εκπρόθεσμης καταβολής. 

Τα αναφερόμενα στις υποπεριπτώσεις αα' και ββ' 
ποσά συνυπολογίζονται στη διανομή μόνο στην περί¬ 
πτωση και κατά την έκταση που το επιτρέπει η ικανότητα 
αποπληρωμής του οφειλέτη και αποπληρώνονται, εν 
όλω ή εν μέρει, μόνο εφόσον έχουν αποπληρωθεί πλή¬ 
ρως οι λοιπές απαιτήσεις των πιστωτών. 

Σε αντίθετη περίπτωση τα ανωτέρω ποσά διαγράφο¬ 
νται μετά την ολοσχερή εξόφληση όλων των οφειλών με 
βάση τη σύμβαση αναδιάρθρωσης. 

3. Κατ' εξαίρεση επιτρέπεται να συμφωνηθεί, με την 
πλειοψηφία της παραγράφου 8 του άρθρου 8 των συμ- 
μετεχόντων πιστωτών, ότι οι απαιτήσεις οι οποίες: 

α) γεννώνται ταυτόχρονα με ή μετά την κατάρτιση της 
σύμβασης, 

β) προέρχονται από χρηματοδοτήσεις του οφειλέτη 
οποιοσδήποτε φύσεως ή από παροχή αγαθών ή υπη¬ 
ρεσιών στον οφειλέτη, και 


γ) αποσκοπούν στην εξασφάλιση της συνέχισης της 
δραστηριότητας του οφειλέτη ικανοποιούνται προνο¬ 
μιακά σε σχέση με όλες τις απαιτήσεις, προνομιούχες 
ή μη, που είχαν γεννηθεί πριν από την κατάρτιση της 
σύμβασης. 

Αν ο οφειλέτης και οι συμμετέχοντες πιστωτές δεν 
συμφώνησαν διαφορετικά, το προνόμιο αυτό δεν ισχύει 
για απαιτήσεις που προέρχονται από χρηματοδοτήσεις ή 
παροχή αγαθών ή υπηρεσιών από τον οφειλέτη ή πρό¬ 
σωπα συνδεδεμένα με αυτόν. 

4. Με τη σύμβαση μπορεί να ρυθμίζεται το δικαίωμα 
πιστωτή να εγγράφει υποθήκη, προσημείωση υποθήκης 
ή ειδικό προνόμιο σε περιουσιακά στοιχεία του οφειλέτη 
ή των συνοφειλετών για εξασφάλιση των ρυθμιζόμενων 
με τη σύμβαση απαιτήσεων. Με την επιφύλαξη των ορι¬ 
ζόμενων στο προηγούμενο εδάφιο, μετά τη σύναψη της 
σύμβασης αναδιάρθρωσης οφειλών και για όσο χρονικό 
διάστημα αυτή εξυπηρετείται από τον οφειλέτη και τους 
συνοφειλέτες απαγορεύεται η εγγραφή νέου βάρους σε 
περιουσιακά στοιχεία του οφειλέτη ή των συνοφειλε- 
τών για εξασφάλιση των ρυθμισμένων με τη σύμβαση 
απαιτήσεων. 

5. Κάθε ρύθμιση της σύμβασης αναδιάρθρωσης οφει¬ 
λών ευνοϊκή για τον οφειλέτη ισχύει υπέρ κάθε συνοφει- 
λέτη, μη εγγυητή, που έχει συνυποβάλει αίτηση σύμφω¬ 
να με την παράγραφο 3 του άρθρου 4, και υπέρ κάθε 
εγγυητή που έχει παράσχει εγγύηση για ρυθμιζόμενη με 
τη σύμβαση αναδιάρθρωσης οφειλών απαίτηση. 

6. Η σύμβαση αναδιάρθρωσης οφειλών δημιουργεί 
δικαιώματα και υποχρεώσεις των συμβαλλόμενων με¬ 
ρών από την κατάρτισή της. Ο οφειλέτης καταβάλλει 
ποσά και άλλα ανταλλάγματα σε μη συμβαλλόμενους 
πιστωτές σύμφωνα με τους όρους της σύμβασης ανα¬ 
διάρθρωσης οφειλών. 

7. Οι εγγυήσειςτου Ελληνικού Δημοσίου υπέρ πιστωτι¬ 
κών ιδρυμάτων,του ΕθνικούΤαμείου Επιχειρηματικότη¬ 
τας και Ανάπτυξης (Ε.ΤΕ.ΑΝ. Α.Ε.), καθώς και οποιουδήπο- 
τε άλλου φορέα του δημόσιου τομέα που έχει χορηγήσει 
εγγύηση για δάνεια οποιουδήποτε είδους ακολουθούν 
τις απαιτήσεις υπέρ των οποίων χορηγήθηκαν, όπως οι 
απαιτήσεις αυτές ρυθμίζονται με τη συμφωνία. Αν δεν 
τηρηθεί η συμφωνία αναδιάρθρωσης από τον οφειλέ¬ 
τη, οι φορείς του προηγούμενου εδαφίου ευθύνονται 
μόνο για την καταβολή του αντίστοιχου εγγυημένου 
ποσοστού του ανεξόφλητου κεφαλαίου, σύμφωνα με 
τους όρους χορήγησης της εγγύησης. Η παραγραφή των 
δικαιωμάτων των πιστωτών κατά του Ελληνικού Δημο¬ 
σίου, ως εγγυητή, καθώς και η οριζόμενη στις οικείες 
υπουργικές αποφάσεις προθεσμία υποβολής αιτημάτων 
κατάπτωσης, αναστέλλονται απάτην ημερομηνία υπο¬ 
βολής της αίτησης του άρθρου 4 μέχρι τη σύνταξη από 
τον συντονιστή πρακτικού αποτυχίας της διαδικασίας για 
οποιονδήποτε από τους προβλεπόμενους στον παρόντα 
νόμο λόγους ή για όσο χρονικό διάστημα η σύμβαση 
αναδιάρθρωσης είναι σε ισχύ. 

8. Μετά την έναρξη ισχύος της σύμβασης αναδιάρ¬ 
θρωσης, τυχόν ανταπαίτηση του οφειλέτη έναντι των 
πιστωτών του συμψηφίζεται σε όλη την έκταση της αρ¬ 
χικής οφειλής, καλύπτοντας κατά σειρά προτεραιότητας 

οφειλές εκτός της σύμβασης αναδιάρθρωσης οφειλών 
και δόσεις της σύμβασης αυτής, εφόσον η γενεσιουρ¬ 
γός αιτία της ανωτέρω ανταπαίτησης ανάγεται σε χρόνο 
προγενέστερο της έναρξης ισχύος της σύμβασης. 

Άρθρο 10 

Αμοιβή του συντονιστή 

1. Αν ο οφειλέτης και οι συμμετέχοντες πιστωτές δεν 
συμφώνησαν μεγαλύτερη αμοιβή, η αμοιβή του συντο¬ 
νιστή ορίζεται: 

α) στο ποσό των διακοσίων (200) ευρώ για οφειλέτες 
που εντάσσονται στην κατηγορία των μικρών επιχειρή¬ 
σεων, 

β) στο ποσό των τετρακοσίων (400) ευρώ για οφει¬ 
λέτες που εντάσσονται στην κατηγορία των μεγάλων 
επιχειρήσεων. 

2. Αν ο οφειλέτης και οι συμμετέχοντες πιστωτές δεν 
συμφώνησαν διαφορετικά, τα ποσά της παραγράφου 1 
βαρύνουν το μέρος που προκάλεσε την υποβολή αίτησης 
για έναρξη της διαδικασίας και προκαταβάλλεται στον συ¬ 
ντονιστή πριν από τον έλεγχο της πληρότητας της αίτησης 
σύμφωνα με την παράγραφο 1 του άρθρου 7. 

3. Σε περίπτωση αντικατάστασης του συντονιστή 
σύμφωνα με την παράγραφο 14 του άρθρου 8, η αμοι¬ 
βή τόσο του νέου συντονιστή όσο και του προσώπου 
που τον συνεπικουρεί βαρύνει τους πιστωτές που τους 
όρισαν. 

Άρθρο 11 

Διορισμός εμπειρογνώμονα 

1. Η εκπόνηση αξιολόγησης βιωσιμότητας του οφειλέ¬ 
τη που αποτελεί μικρή επιχείρηση μπορεί να ανατεθεί σε 
εμπειρογνώμονα, εφόσον υποβάλλεται σχετικό αίτημα 
από συμμετέχοντες πιστωτές, οι οποίοι είναι δικαιούχοι 
τουλάχιστον του ενός τρίτου (1 /3) του συνόλου των απαι¬ 
τήσεων που συμμετέχουν στη διαδικασία (προαιρετικός 
διορισμός εμπειρογνώμονα). 

Στον εμπειρογνώμονα μπορεί να ανατεθεί με τους 
ίδιους όρους η εκπόνηση σχεδίου αναδιάρθρωσης 
οφειλών ή και η επαλήθευση απαιτήσεων, η ύπαρξη ή 
το ύψος των οποίων αμφισβητείται από τον οφειλέτη ή 
από συμμετέχοντες πιστωτές. Η επιλογή και ο διορισμός 
του εμπειρογνώμονα γίνεται με απόφαση της απόλυτης 
πλειοψηφίας των συμμετεχόντων πιστωτών. Η αμοιβή 
του εμπειρογνώμονα συμφωνείται ελεύθερα και βαρύνει 
τους συμμετέχοντες πιστωτές που υπέβαλαν το αίτημα 
διορισμού. Σε περίπτωση κατάρτισης σύμβασης ανα¬ 
διάρθρωσης οφειλών με βάση σχέδιο αναδιάρθρωσης 
οφειλών που εκπονήθηκε από τον εμπειρογνώμονα, η 
αμοιβή του τελευταίου βαρύνει τον οφειλέτη. 

2. Η εκπόνηση αξιολόγησης βιωσιμότητας και του 
σχεδίου αναδιάρθρωσης οφειλών του οφειλέτη που 
αποτελεί μεγάλη επιχείρηση ανατίθεται υποχρεωτικά 
σε εμπειρογνώμονα (υποχρεωτικός διορισμός εμπειρο¬ 
γνώμονα). Στον εμπειρογνώμονα μπορεί να ανατεθεί 
και η επαλήθευση απαιτήσεων, η ύπαρξη ή το ύψοςτων 
οποίων αμφισβητείται από τον οφειλέτη ή από συμμετέ¬ 
χοντες πιστωτές. Η επιλογή και ο διορισμός του εμπειρο¬ 
γνώμονα γίνεται με κοινή απόφαση του οφειλέτη και της 
απόλυτης πλειοψηφίας των συμμετεχόντων πιστωτών. 


Η αμοιβή του εμπειρογνώμονα συμφωνείται ελεύθερα 
και βαρύνει τον οφειλέτη. 

3. Σε κάθε περίπτωση ο εμπειρογνώμονας υποβάλλει 
στον συντονιστή, εντός τριάντα (30) εργασίμων ημερών 
από το διορισμό του και την παραλαβή όλων των απαι- 
τούμενων εγγράφων και στοιχείων, την έκθεση αξιολό¬ 
γησης βιωσιμότητας του οφειλέτη και, εφόσον του έχει 
ανατεθεί, σχέδιο αναδιάρθρωσης οφειλών. Ο συντονι¬ 
στής κοινοποιεί την έκθεση και το σχέδιο στον οφειλέτη 
και τους συμμετέχοντες πιστωτές και σε περίπτωση οφει¬ 
λέτη που αποτελεί μεγάλη επιχείρηση ορίζει προθεσμία 
δύο (2) μηνών από την τελευταία κοινοποίηση για τη 
λήψη απόφασης επί του σχεδίου αναδιάρθρωσης οφει¬ 
λών του εμπειρογνώμονα ή για την αποστολή αντιπρο¬ 
τάσεων από τους πιστωτές. Κάθε σχέδιο αναδιάρθρω¬ 
σης οφειλών που έχει εκπονηθεί από εμπειρογνώμονα 
εγκρίνεται από τον οφειλέτη πριν τεθεί σε ψηφοφορία 
για έγκριση από τους συμμετέχοντες πιστωτές. Κατά τα 
λοιπά εφαρμόζονται οι διαδικασίες και οι προθεσμίες 
του άρθρου 8. 

4. Η ανάθεση σε εμπειρογνώμονα της αξιολόγησης βι¬ 
ωσιμότητας του οφειλέτη του παρόντος άρθρου μπορεί 
να παραλειφθεί, εφόσον έχει εκπονηθεί από οποιονδή- 
ποτε πιστωτή αξιολόγηση βιωσιμότητας του οφειλέτη 
εντός των τελευταίων δώδεκα (12) μηνών πριν απάτην 
υποβολή της αίτησης υπαγωγής στην εξωδικαστική 
διαδικασία ρύθμισης οφειλών και συμφωνεί στη χρη¬ 
σιμοποίησή της για τους σκοπούς της διαδικασίας του 
παρόντος νόμου η απόλυτη πλειοψηφία των συμμετε¬ 
χόντων πιστωτών και ο οφειλέτης. 

Άρθρο 12 

Επικύρωση από το δικαστήριο 

1. Ο οφειλέτης ή ο συμμετέχων πιστωτής μπορεί να 
υποβάλει στο Πολυμελές Πρωτοδικείο, στην περιφέ¬ 
ρεια του οποίου έχει έδρα ο οφειλέτης, αίτηση για την 
επικύρωση της σύμβασης αναδιάρθρωσης οφειλών. 
Η υπόθεση εκδικάζεται κατά τις διατάξεις της εκούσι¬ 
ας δικαιοδοσίας. Οι παρεμβάσεις, πρόσθετες ή κύριες, 
ασκούνται αποκλειστικά με κατάθεση προτάσεων κατά 
τη συζήτηση της αίτησης στο ακροατήριο χωρίς τήρηση 
προδικασίας. 

2. Με την κατάθεση της αίτησης συνυποβάλλονται στη 
Γραμματεία του Δικαστηρίου υποχρεωτικά τα ακόλουθα 
έγγραφα: 

α) αντίγραφο της σύμβασης αναδιάρθρωσης οφειλών, 
β) πρακτικό περαίωσης της διαδικασίας, 
γ) αποδεικτικά της κλήτευσης των πιστωτών, σύμφω¬ 
να με την παράγραφο 2 του άρθρου 7, 
δ) αντίγραφο της αίτησης για υπαγωγή στη διαδικασία 
εξωδικαστικής ρύθμισης οφειλών μαζί με όλα τα συνο¬ 
δευτικά έγγραφα που αναφέρονται στο άρθρο 5, καθώς 
και τυχόν πρόσθετα έγγραφα και στοιχεία που χορηγή¬ 
θηκαν από τον οφειλέτη στους συμμετέχοντες πιστωτές, 
ε) η έκθεση αξιολόγησης βιωσιμότητας του οφειλέτη, 
αν έχει εκπονηθεί, 

στ) οι ενστάσεις των συμμετεχόντων πιστωτών που 
έχουν υποβληθεί σύμφωνα με την παράγραφο 10 του 
άρθρου 8. 

Οποιοσδήποτε θεμελιώνει έννομο συμφέρον μπορεί 
να λάβει από τη Γραμματεία του Δικαστηρίου αντίγραφα 
της αίτησης επικύρωσης και των συνοδευτικών εγγρά¬ 
φων. 

3. Από την κατάθεση της αίτησης για την επικύρωση 
της σύμβασης αναδιάρθρωσης οφειλών και έως την 
έκδοση απόφασης από το αρμόδιο δικαστήριο για την 
επικύρωση ή μη της συμφωνίας αναδιάρθρωσης, ανα¬ 
στέλλονται αυτοδικαίως τα μέτρα, εκκρεμή ή μη, ατομι¬ 
κής και συλλογικής αναγκαστικής εκτέλεσης κατά του 
οφειλέτη για την ικανοποίηση απαιτήσεων που ρυθμίζο¬ 
νται από τη σύμβαση. Κατά τη διάρκεια της αναστολής 
απαγορεύεται η λήψη οποιοσδήποτε ασφαλιστικού μέ¬ 
τρου κατά του οφειλέτη, εκτός αν πρόκειται για εγγραφή 
προσημείωσης υποθήκης ή άλλο ασφαλιστικό μέτρο 
που έχει συμφωνηθεί με τη σύμβαση αναδιάρθρωσης 
οφειλών ή για ασφαλιστικό μέτρο με το οποίο επιδιώ¬ 
κεται η αποτροπή της απομάκρυνσης ή αφαίρεσης ή 
μετακίνησης κινητών πραγμάτων της επιχείρησης ή εν 
γένει εξοπλισμού, η οποία δεν έχει συμφωνηθεί και ενέχει 
κίνδυνο απαξίωσης της επιχείρησης του οφειλέτη. Αν 
κατά το χρόνο κατάθεσης της αίτησης για την επικύρω¬ 
ση εκκρεμεί εναντίον του οφειλέτη διαδικασία αναγκα¬ 
στικής ή διοικητικής εκτέλεσης, αυτή αναστέλλεται με 
την κοινοποίηση εκ μέρους του οφειλέτη στα όργανα 
εκτέλεσης της αίτησης για την επικύρωση της σύμβασης 
αναδιάρθρωσης οφειλών. Όταν η διαδικασία επισπεύδε¬ 
ται από τη φορολογική διοίκηση με βάση τις διατάξεις 
του Κώδικα Είσπραξης Δημοσίων Εσόδων, όργανο εκτέ¬ 
λεσης είναι η αρμόδια για την επιδίωξη της είσπραξης 
υπηρεσία της φορολογικής διοίκησης. 

4. Η συζήτηση της αίτησης προσδιορίζεται εντός δύο 

(2) μηνών από την κατάθεση. Η απόφαση του δικα¬ 
στηρίου δημοσιεύεται εντός τριών (3) μηνών από την 
ημερομηνία της συζήτησης. 

5. Αν ο οφειλέτης είναι πρόσωπο εγγεγραμμένο στο 
Γενικό Εμπορικό Μητρώο σύμφωνα με το ν. 3419/2005 
(Α' 297), η αίτηση για την επικύρωση υποβάλλεται, επί 
ποινή απαραδέκτου, προς καταχώριση και δημοσιεύε¬ 
ται στο διαδικτυακό τόπο του ΓΕ.ΜΗ. με επιμέλεια και 
δαπάνες του αιτούντος, εντός πέντε (5) εργάσιμων ημε¬ 
ρών απάτην κατάθεση στο δικαστήριο. Για τους λοιπούς 
οφειλέτες η ανωτέρω δημοσίευση γίνεται στην ιστοσελί¬ 
δα της Ε.Γ.Δ.Ι.Χ. Ο αϊτών ειδοποιεί εντός της προθεσμίας 
του πρώτου εδαφίου τους πιστωτές στους οποίους κοι¬ 
νοποιήθηκε το απόσπασμα της αίτησης υπαγωγής στη 
διαδικασία και με έναν από τους τρόπους που προβλέπο- 
νται στην παράγραφο 2 του άρθρου 7 για την κατάθεση 
της αίτησης επικύρωσης και την ημερομηνία συζήτησής 
της. Ο αρμόδιος δικαστής μπορεί κατά την παράγραφο 3 
του άρθρου 748 του Κ.Πολ.Δ. να διατάξει την κλήτευση 
ενός ή περισσότερων πιστωτών του οφειλέτη, ορίζο¬ 
ντας ταυτόχρονα και την προθεσμία της κλήτευσης. Αν 
υπάρχουν χρέη του οφειλέτη προς το Δημόσιο ή προς 
φορείς κοινωνικής ασφάλισης, διατάσσεται υποχρεωτικά 
η κλήτευση τούτων. 

6. Το δικαστήριο εξετάζει όλες τις ενστάσεις που υπο¬ 
βλήθηκαν εγγράφως κατά της διαδικασίας διαπραγμά¬ 
τευσης, καθώς και κάθε άλλη ένσταση που προβάλλε¬ 


ται ενώπιον του, και κατόπιν εκδίδει την απόφασή του. 
Απορριπτική απόφαση εκδίδεται μόνο εφόσον συντρέ¬ 
χει μία από τις ακόλουθες περιπτώσεις: 

α) παραβιάστηκαν οι υποχρεωτικοί κανόνες που προ- 
βλέπονται στα άρθρα 9 και 15, 

β) παραβιάστηκαν άλλοι κανόνες της διαδικασίας και 
η βλάβη που η παράβαση αυτή προκάλεσε σε συμμε- 
τέχοντα ή μη πιστωτή δεν μπορεί να αποκατασταθεί 
διαφορετικά, 

γ) δεν κλητεύθηκαν στη διαδικασία διαπραγμάτευ¬ 
σης πιστωτές που είναι δικαιούχοι ποσοστού επί του 
συνόλου των απαιτήσεων κατά του οφειλέτη ικανού να 
ανατρέψει τη σύναψη της σύμβασης αναδιάρθρωσης 
οφειλών, 

δ) αποδεικνύεται ότι ο οφειλέτης δεν εκπληρώνει τις 
χρηματικές υποχρεώσεις του, σύμφωνα με τους όρους 
της σύμβασης αναδιάρθρωσης οφειλών. 

Αν η αίτηση επικύρωσης απορριφθεί τελεσίδικα, η σύμ¬ 
βαση αναδιάρθρωσης παύει να ισχύει έναντι όλων και 
εφαρμόζεται αναλόγως η παράγραφος 2 του άρθρου 14. 

7. Κατά της απόφασης του δικαστηρίου που επικυρώ¬ 
νει τη σύμβαση δεν επιτρέπεται άσκηση οποιοσδήποτε 
ένδικου μέσου ή τριτανακοπής. Κατά της απόφασης που 
απορρίπτει την αίτηση για την επικύρωση επιτρέπεται 
η άσκηση έφεσης. 

8. Η απόφαση για την επικύρωση καταλαμβάνει το 
σύνολο των απαιτήσεων του οφειλέτη που ρυθμίζονται 
στη σύμβαση αναδιάρθρωσης οφειλών και δεσμεύει τον 
οφειλέτη και το σύνολο των πιστωτών, ανεξαρτήτως 
συμμετοχής τους στη διαπραγμάτευση ή τη σύμβαση 
αναδιάρθρωσης οφειλών. Η απόφαση για την επικύ¬ 
ρωση αποτελεί τίτλο εκτελεστό. Αν ο οφειλέτης είναι 
πρόσωπο εγγεγραμμένο στο Γενικό Εμπορικό Μητρώο 
σύμφωνα με το ν. 3419/2005 (Α' 297), η απόφαση για 
την επικύρωση καταχωρίζεται και δημοσιεύεται στο δι¬ 
αδικτυακό τόπο του Γ.Ε.ΜΗ. με επιμέλεια και δαπάνες 
του αιτούντος. Για τους λοιπούς οφειλέτες η ανωτέρω 
δημοσίευση γίνεται στην ιστοσελίδα της Ε.Γ.Δ.Ι.Χ.. 

9. Από την ημερομηνία υποβολής της αίτησης του 
άρθρου 4 και έως την ολοσχερή εξόφληση των οφει¬ 
λών που ρυθμίζονται από τη σύμβαση αναδιάρθρωσης 
ή την ακύρωσή της κατά το άρθρο 14, αναστέλλεται η 
παραγραφή των ρυθμιζόμενων οφειλών. 

Άρθρο 13 

Αναστολή εκτελέσεως 

1. Από την ημερομηνία αποστολής της πρόσκλησης 
της παραγράφου 2 του άρθρου 7 και για χρονικό διά¬ 
στημα εβδομήντα (70) ημερών αναστέλλονται αυτοδι¬ 
καίως τα μέτρα, εκκρεμή ή μη, ατομικής και συλλογικής 
αναγκαστικής εκτέλεσης κατά του οφειλέτη για την 
ικανοποίηση των απαιτήσεων, των οποίων ζητείται η 
εξωδικαστική ρύθμιση, καθώς και η λήψη οποιοσδήπο¬ 
τε ασφαλιστικού μέτρου κατά του οφειλέτη, στα οποία 
περιλαμβάνεται και η εγγραφή προσημείωσης υποθή¬ 
κης, εκτός εάν με το μέτρο αυτό επιδιώκεται η αποτροπή 
της απομάκρυνσης ή αφαίρεσης ή μετακίνησης κινητών 
πραγμάτων της επιχείρησης ή εν γένει εξοπλισμού, η 
οποία δεν έχει συμφωνηθεί και ενέχει κίνδυνο απαξίω- 

σης της επιχείρησης του οφειλέτη. Πράξεις αναγκαστι¬ 
κής εκτέλεσης που διενεργούνται από πιστωτές μετά την 
κοινοποίηση σε αυτούς από τον συντονιστή αντιγράφου 
της αίτησης υπαγωγής, σύμφωνα με την παράγραφο 2 
του άρθρου 7, είναι άκυρες. Αν κατά το χρόνο κατάθεσης 
της αίτησης υπαγωγής εκκρεμεί εναντίον του οφειλέτη 
διαδικασία αναγκαστικής εκτέλεσης, αυτή αναστέλλεται 
με την κοινοποίηση εκ μέρους του οφειλέτη της πιστο¬ 
ποιημένης από την Ε.Γ.Δ.Ι.Χ. βεβαίωσης του συντονιστή 
για την πληρότητα της αίτησης υπαγωγής στα όργανα 
εκτέλεσης, η οποία σε κάθε περίπτωση πρέπει να έπεται 
χρονικά της αποστολής της πρόσκλησης της παραγρά¬ 
φου 2 του άρθρου 7. Όταν η διαδικασία επισπεύδεται 
από τη φορολογική διοίκηση με βάση τις διατάξεις του 
Κώδικα Είσπραξης Δημοσίων Εσόδων, όργανο εκτέλεσης 
είναι η αρμόδια για την επιδίωξη της είσπραξης υπηρε¬ 
σία της φορολογικής διοίκησης. 

2. Η κατά την παράγραφο 1 αυτοδίκαιη αναστολή αί¬ 
ρεται αυτοδικαίως όταν: α) η διαδικασία περαιωθεί ως 
άκαρπη είτε λόγω έλλειψης απαρτίας είτε για οποιονδή- 
ποτε άλλο λόγο, ή 

β) ληφθεί σχετική απόφαση της απόλυτης πλειοψηφί- 
ας των συμμετεχόντων πιστωτών. 

3. Ο οφειλέτης μπορεί να ζητήσει από το Μονομελές 
Πρωτοδικείο της έδρας του, κατά τη διαδικασία των 
άρθρων 686 επ. του Κώδικα Πολιτικής Δικονομίας, πα¬ 
ράταση της αναστολής της παραγράφου 1 για χρονικό 
διάστημα έως τεσσάρων (4) επιπλέον μηνών. Αναγκαία 
προϋπόθεση της παράτασης αναστολής εκτέλεσης 
αποτελεί η συναίνεση της απόλυτης πλειοψηφίας των 
συμμετεχόντων πιστωτών. Η συναίνεση δίνεται είτε εγ- 
γράφως είτε προφορικά με δήλωση των πιστωτών στο 
ακροατήριο. 

4. Κάθε πιστωτής μπορεί να ζητήσει από το Μονομε¬ 
λές Πρωτοδικείο της περιφέρειας εντός της οποίας έχει 
έδρα ο οφειλέτης, την πρόωρη παύση της αναστολής 
της παραγράφου 1, εφόσον πιθανολογείται ότι η ανα¬ 
στολή εκτέλεσης θα επιφέρει ανεπανόρθωτη βλάβη 
στον αιτούντα πιστωτή. Η αίτηση εκδικάζεται κατά τη 
διαδικασία των άρθρων 686 επ. του Κώδικα Πολιτικής 
Δικονομίας. Αν η αίτηση υποβάλλεται από την πλειο- 
ψηφία των πιστωτών, το αρμόδιο δικαστήριο αίρει την 
αναστολή εκτέλεσης υποχρεωτικά. 

5. Η αναστολή εκτέλεσης του παρόντος άρθρου επά- 
γεται αυτοδίκαια την απαγόρευση της διάθεσης ή της 
επιβάρυνσης των ακινήτων και του εξοπλισμού της επι¬ 
χείρησης του οφειλέτη ή και άλλων περιουσιακών του 
στοιχείων, η διάθεση των οποίων δεν εντάσσεται στη 
συνήθη επιχειρηματική του δραστηριότητα. 

6. Η αναστολή εκτέλεσης του παρόντος άρθρου δεν 
θίγει τις ειδικές ρυθμίσεις για αναγκαστική εκτέλεση των 
συμφωνιών παροχής χρηματοοικονομικής ασφάλειας. 

Άρθρο 14 

Συνέπειες μη τήρησης της συμφωνίας - 
ανατροπή ή ακύρωση 

1. Με την επιφύλαξη της παραγράφου 6, αν ο οφειλέ¬ 
της δεν καταβάλει προς οποιονδήποτε πιστωτή οποιο- 
δήποτε οφειλόμενο ποσό σύμφωνα με τους όρους της 


σύμβασης αναδιάρθρωσης οφειλών για χρονικό διάστη¬ 
μα μεγαλύτερο των ενενήντα (90) ημερών, ο πιστωτής 
δικαιούται να ζητήσει την ακύρωση της συμφωνίας ως 
προς όλους, καταθέτοντας αίτηση στο δικαστήριο που 
επικύρωσε τη σύμβαση αναδιάρθρωσης οφειλών ή στο 
Πολυμελές Πρωτοδικείο, στην περιφέρεια του οποίου 
έχει έδρα ο οφειλέτης, αν η σύμβαση αναδιάρθρωσης 
οφειλών δεν έχει επικυρωθεί σύμφωνα με το άρθρο 12. 
Η αίτηση εκδικάζεται κατά τις διατάξεις της εκούσιας 
δικαιοδοσίας. 

2. Με την ακύρωση της σύμβασης αναδιάρθρωσης 
οφειλών αναβιώνουν οι απαιτήσεις των πιστωτών κατά 
του οφειλέτη και των συνοφειλετών. Ποσά που κατα¬ 
βλήθηκαν σε εκτέλεση της σύμβασης αναδιάρθρωσης 
αφαιρούνται από τις απαιτήσεις που αναβίωσαν. 

3. Μετά την άσκηση της αίτησης ακύρωσης της συμ¬ 
φωνίας, κάθε πιστωτής μπορεί να ζητήσει από το Μο¬ 
νομελές Πρωτοδικείο της περιφέρειας εντός της οποίας 
έχει έδρα ο οφειλέτης, να ληφθούν ασφαλιστικά μέτρα, 
σύμφωνα με την κατάσταση που υπήρχε πριν από τη 
σύναψη της υπό ακύρωση συμφωνίας, εφόσον πιθανο¬ 
λογείται ανεπανόρθωτη βλάβη του αιτούντος πιστωτή. 
Η αίτηση εκδικάζεται κατά τη διαδικασία των άρθρων 
686 επ. του Κώδικα Πολιτικής Δικονομίας. Αν η αίτηση 
υποβάλλεται από την πλειοψηφία των πιστωτών, το δι¬ 
καστήριο διατάσσειτη λήψη ασφαλιστικών μέτρων. 

4. Π ράξεις που έλαβαν χώρα σε εκπλήρωση όρων της 
σύμβασης αναδιάρθρωσης οφειλών δεν υπόκεινται στην 
πτωχευτική ανάκληση που προβλέπεται στα άρθρα 41 
επ. του Πτωχευτικού Κώδικα. 

5. Η ακύρωση της σύμβασης αναδιάρθρωσης οφειλών 
αποτελεί μαχητό τεκμήριο για την παύση πληρωμών 
του οφειλέτη. 

6. Επέρχεται αυτοδικαίως ανατροπή της σύμβασης 
αναδιάρθρωσης έναντι του Δημοσίου ή των Φορέων 
Κοινωνικής Ασφάλισης και αναβίωση των απαιτήσεών 
τους, με συνέπεια να καθίσταται αμέσως ληξιπρόθεσμο 
και απαιτητό το σύνολο του υπολοίπου της οφειλής που 
παραμένει ανεξόφλητο, σύμφωνα με τα στοιχεία της 
αρχικής βεβαίωσης, μαζί με τους αναλογούντες τόκους 
και προσαυξήσεις εκπρόθεσμης καταβολής, στις εξής 
περιπτώσεις: 

α) μη καταβολή δόσεων ή μερική καταβολή δόσεων 
από τον οφειλέτη προς τη Φορολογική Διοίκηση ή τους 
Φορείς Κοινωνικής Ασφάλισης, όπως αυτές προσδιο¬ 
ρίζονται στη σύμβαση αναδιάρθρωσης οφειλών, έως 
τη συμπλήρωση του ποσού που αντιστοιχεί σε τρεις (3) 
δόσεις, 

β) παράλειψη του οφειλέτη να υποβάλει τις προβλε- 
πόμενες δηλώσεις φορολογίας εισοδήματος και φόρου 
προστιθέμενης αξίας, καθώς και την προβλεπόμενη Ανα¬ 
λυτική Περιοδική Δήλωση (Α.Π.Δ.), εντός τριών (3) μηνών 
από την παρέλευση της προθεσμίας υποβολής τους, και 

γ) παράλειψη του οφειλέτη να εξοφλήσει ή να τα¬ 
κτοποιήσει με νόμιμο τρόπο, με αναστολή είσπραξης 
ή ρύθμιση τμηματικής καταβολής, τις οφειλές του είτε 
προς το Δημόσιο ή υπέρ τρίτων που εισπράττονται από 
τη Φορολογική Διοίκηση είτε προς τους Φορείς Κοινω¬ 
νικής Ασφάλισης, οι οποίες βεβαιώθηκαν μετά τις 31 

Δεκεμβρίου 2016, εντός ενενήντα (90) ημερών από την 
ημερομηνία έναρξης ισχύος ή, σε περίπτωση δικαστικής 
επικύρωσης, από την ημερομηνία επικύρωσηςτης σύμ¬ 
βασης αναδιάρθρωσης ή, προκειμένου για οφειλές που 
κατέστησαν ληξιπρόθεσμες μετά την έναρξη ισχύος ή 
την επικύρωση της σύμβασης, εντός εξήντα (60) ημερών 
από τη λήξη της νόμιμης προθεσμίας καταβολής τους. 

Το Δημόσιο και οι Φορείς Κοινωνικής Ασφάλισης υπο- 
χρεούνται να γνωστοποιήσουν αμελλητί την επέλευση 
της αυτοδίκαιης ανατροπής της σύμβασης σε όλους τους 
πιστωτές. Εντόςτριάντα (30) ημερών απάτη γνωστοποί¬ 
ηση αυτή οποιοσδήποτε πιστωτής μπορεί να ζητήσει την 
ακύρωση της συμφωνίας ως προς όλους τους πιστωτές. 

7. Με κοινή απόφαση των Υπουργών Οικονομικών και 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης καθορίζεται η διαδικασία και οι ειδικότερες 
λεπτομέρειες για τη γνωστοποίηση της προηγούμενης 
παραγράφου. 

Άρθρο 15 

Συμμετοχή του Δημοσίου 

και των Φορέων Κοινωνικής Ασφάλισης 

1. Για την ένταξη οφειλών προς το Δημόσιο και τους 
Φορείς Κοινωνικής Ασφάλισης στο μηχανισμό ρύθμισης 
του παρόντος νόμου εφαρμόζονται πέραν των κανόνων 
του άρθρου 9 και οι ειδικότεροι υποχρεωτικοί κανόνες 
του παρόντος άρθρου. 

2. Με την επιφύλαξη των επόμενων παραγράφων, το 
Δημόσιο και οι Φορείς Κοινωνικής Ασφάλισης μπορούν 
να προβούν, στο πλαίσιο του παρόντος νόμου, σε αναδι¬ 
άρθρωση οφειλών προς αυτούς, συμπεριλαμβανομένης 
και της δυνατότητας διαγραφής μέρους αυτών. 

3. Είναι άκυρος ο όρος σύμβασης αναδιάρθρωσης, 
που προβλέπει: α) την αποπληρωμή οφειλών προς το 
Δημόσιο σε περισσότερες από εκατόν είκοσι (120) δό¬ 
σεις, β) την τμηματική αποπληρωμή οφειλών προς το 
Δημόσιο ανά χρονικά διαστήματα που υπερβαίνουν το 
μήνα, γ) την καταβολή μηνιαίας δόσης μικρότερης των 
πενήντα (50) ευρώ, δ) την παροχή περιόδου χάριτος για 
την αποπληρωμή οφειλών προς το Δημόσιο, 

ε) την ικανοποίηση απαιτήσεών του με άλλα ανταλ¬ 
λάγματα αντί χρηματικού ποσού. 

4. Υφιστάμενες ρυθμίσεις οφειλών προς το Δημόσιο 
σύμφωνα με τους νόμους 4152/2013 (Α' 107), 4174/2013 
(Α' 170), 4305/2014 (Α' 237) και 4321/2015 (Α' 32), εντάσ¬ 
σονται στο σχέδιο αναδιάρθρωσης οφειλών όπως έχουν 
διαμορφωθεί κατά την ημερομηνία έγκρισηςτης σύμβα¬ 
σης αναδιάρθρωσης. Κατ' εξαίρεση, επιτρέπεται η τρο¬ 
ποποίηση των ανωτέρω ρυθμίσεων στις περιπτώσεις 
και στο βαθμό που η εφαρμογή τους καθιστά αδύνατη, 
βάσει της συνολικής δυνατότητας αποπληρωμής του 
οφειλέτη, την αναδιάρθρωση των οφειλών προς τους 
λοιπούς πιστωτές χωρίς αυτοί να περιέρχονται σε χειρό¬ 
τερη οικονομική θέση από αυτήν στην οποία θα βρίσκο¬ 
νταν σε περίπτωση ρευστοποίησης των περιουσιακών 
στοιχείων του οφειλέτη και των συνοφειλετών και των 
βεβαρημένων υπέρ αυτών περιουσιακών στοιχείων τρί¬ 
των στο πλαίσιο διαδικασίας αναγκαστικής εκτέλεσης. 
Στις περιπτώσεις του προηγούμενου εδαφίου, η τροπο¬ 


ποίηση των υφιστάμενων ρυθμίσεων πραγματοποιείται 
με αύξηση του αριθμού των δόσεων κατά το απολύτως 
αναγκαίο μέτρο και έως το μέγιστο όριο της περίπτωσης 
α' της παραγράφου 3. 

5.0 αριθμός και το ύψος των δόσεων καταβολής του 
ποσού που προσδιορίζεται στη σύμβαση αναδιάρθρω¬ 
σης για την αποπληρωμή οφειλών προς το Δημόσιο κατ' 
εφαρμογή των υποχρεωτικών κανόνων του άρθρου 9 και 
με την επιφύλαξη του παρόντος άρθρου, καθορίζονται 
με κριτήριο: α) τη μηνιαία δυνατότητα αποπληρωμής 
του οφειλέτη, β) τη μέγιστη διάρκεια της ρύθμισης και 
γ) τον υπολογισμό της καθαρής παρούσας αξίας, σύμ¬ 
φωνα με τις περιπτώσεις α' και β' της παραγράφου 2 
του άρθρου 9. 

6. Ειδικώς στις περιπτώσεις οφειλετών με συνολικό 
ποσό βασικής οφειλής προς το Δημόσιο έως είκοσι χι¬ 
λιάδες (20.000) ευρώ, στις οποίες δεν προσμετρώνται 
τυχόν οφειλές που προβλέπονται στο πρώτο εδάφιο της 
παραγράφου 4, εφαρμόζονται οι εξής κανόνες: 

α) για βασικές οφειλές έως τρεις χιλιάδες (3.000) ευρώ, 
η αποπληρωμή αυτών καιτων επ' αυτών προσαυξήσεων 
ή τόκων εκπρόθεσμης καταβολής γίνεται τμηματικά σε 
τριάντα έξι (36) μηνιαίες δόσεις κατ' ανώτατο όριο, με 
ελάχιστη μηνιαία δόση πενήντα (50) ευρώ, χωρίς δυνα¬ 
τότητα διαγραφής κανενός ποσού, 

β) για βασικές οφειλές άνω των τριών χιλιάδων (3.000) 
ευρώ, η αποπληρωμή αυτών καιτων επ'αυτών προσαυ¬ 
ξήσεων ή τόκων εκπρόθεσμης καταβολής γίνεται τμημα¬ 
τικά σε εκατόν είκοσι (120) μηνιαίες δόσεις κατ'ανώτατο 
όριο, με ελάχιστη μηνιαία δόση πενήντα (50) ευρώ, χωρίς 
δυνατότητα διαγραφής βασικής οφειλής. 

Στις περιπτώσεις της παρούσας παραγράφου, το 
Δημόσιο δεν συμμετέχει στις διαπραγματεύσεις, ούτε 
υποβάλλει πρόταση αναδιάρθρωσης οφειλών και οι 
οφειλές προς αυτό προσμετρώνται στις θετικές ψή¬ 
φους των συμμετεχόντων πιστωτών, εφόσον στο τελικό 
σχέδιο αναδιάρθρωσης έχουν τηρηθεί οι κανόνες του 
παρόντος άρθρου και οι λοιποί υποχρεωτικοί κανόνες 
του άρθρου 9, στο βαθμό που συμβιβάζονται με τους 
ανωτέρω κανόνες. 

7. Αν στη σύμβαση αναδιάρθρωσης προβλέπεται δι¬ 
αγραφή οφειλών προς το Δημόσιο, αυτή γίνεται κατά 
σειρά παλαιότητας, από την παλαιότερη οφειλή προς τη 
νεότερη, με κριτήριο το χρόνο καταχώρισης της οφει¬ 
λής στα βιβλία εισπρακτέων εσόδων και όχι το χρόνο 
λήξης της νόμιμης προθεσμίας καταβολής αυτής, είτε 
η καταβολή γίνεται εφάπαξ είτε σε δόσεις. Η διαγραφή 
των οφειλών του προηγούμενου εδαφίου τελεί υπό την 
αναβλητική αίρεση της ολοσχερούς αποπληρωμής των 
ρυθμιζόμενων οφειλών προς κάθε πιστωτή και της μη 
ακύρωσης ή ανατροπής της σύμβασης αναδιάρθρωσης 
σύμφωνα με το άρθρο 14. 

8. Επί των οφειλών προς το Δημόσιο που ρυθμίζονται 
δυνάμει της σύμβασης αναδιάρθρωσης δεν υπολογί¬ 
ζονται περαιτέρω τόκοι ή προσαυξήσεις εκπρόθεσμης 
καταβολής. Από την ημερομηνία έναρξης ισχύος της 
σύμβασης αναδιάρθρωσης και κατά τη διάρκεια ισχύος 
αυτής, δεν υπολογίζονται τα πρόστιμα του άρθρου 57 

του Κώδικα Φορολογικής Διαδικασίας (ν. 4174/2013), 
και του άρθρου 6 του Κ.Ε.Δ.Ε. 

9. Αν η υποβληθείσα πρόταση του Δημοσίου δεν τίθε¬ 
ται σε ψηφοφορία σύμφωνα με την παράγραφο 6 του 
άρθρου 8, το Δημόσιο ψηφίζει υπέρ της συμφερότε- 
ρης για εκείνο πρότασης, εφόσον διαπιστώνει την ορθή 
εφαρμογή των υποχρεωτικών κανόνων του άρθρου 9 και 
του παρόντος άρθρου. Αν μία μόνο πρόταση τίθεται σε 
ψηφοφορία, το Δημόσιο ψηφίζει υπέρ αυτής, μόνο αν 
διαπιστώνει την ορθή εφαρμογή των ανωτέρω υποχρε¬ 
ωτικών κανόνων. 

10. Για τη χορήγηση αποδεικτικού ενημερότητας 
στον οφειλέτη και τους συνοφειλέτες που δεσμεύονται 
από τη σύμβαση αναδιάρθρωσης οφειλών εφαρμόζε¬ 
ται το άρθρο 12 του Κώδικα Φορολογικής Διαδικασίας 
(ν. 4174/2013) και των κανονιστικών πράξεων που εκδί- 
δονται κατ'εξουσιοδότηση αυτού. Ηρύθμιση οφειλών 
στο πλαίσιο του παρόντος νόμου θεωρείται ως ρύθμιση 
τμηματικής καταβολής για την εφαρμογή του προηγού¬ 
μενου εδαφίου. Για τη χορήγηση αποδεικτικού ενημε¬ 
ρότητας δεν λαμβάνονται υπόψη τυχόν προς διαγραφή 
οφειλές, όπως αυτές προσδιορίζονται στην ανωτέρω 
σύμβαση. 

11. Από την ημερομηνία υπογραφής από το Δημόσιο 
της εγκριθείσας σύμβασης αναδιάρθρωσης ή, σε περί¬ 
πτωση δικαστικής επικύρωσης, από την κοινοποίηση 
στο Δημόσιο της δικαστικής απόφασης με την οποία 
επικυρώθηκε σύμβαση αναδιάρθρωσης οφειλών, για 
τις υπαγόμενες στη σύμβαση οφειλές: 

α) αναστέλλεται η λήψη αναγκαστικών μέτρων και η 
συνέχιση της διαδικασίας αναγκαστικής εκτέλεσης επί 
απαιτήσεων, κινητών και ακινήτων κατά του οφειλέτη. Η 
αναστολή αυτή δεν ισχύει για τις ληξιπρόθεσμες δόσεις 
της σύμβασης, 

β) αναστέλλεται η ποινική δίωξη για το αδίκημα του 
άρθρου 25 του ν. 1882/1990 (Α'43) και αναβάλλεται η 
εκτέλεση της ποινής που επιβλήθηκε σύμφωνα με το άρ¬ 
θρο αυτό ή, εφόσον άρχισε, η εκτέλεσή της διακόπτεται. 
Κατά το χρονικό διάστημα της αναστολής της ποινικής 
δίωξης αναστέλλεται η παραγραφή του αδικήματος, χω¬ 
ρίς να ισχύει ο χρονικός περιορισμός της παραγράφου 
3 του άρθρου 113 του Π.Κ.. 

12. Για την εφαρμογή του παρόντος άρθρου: 

α) Ως «βασική οφειλή» νοείται το ποσό της οφειλής 
που αρχικά βεβαιώθηκε, χωρίς τους τόκους ή τις προ¬ 
σαυξήσεις εκπρόθεσμης καταβολής που την επιβαρύ¬ 
νουν σύμφωνα με τον Κώδικα Φορολογικής Διαδικασί¬ 
ας (ν. 4174/2013) ή τον Κ.Ε.Δ.Ε. (ν.δ. 356/1974), όπως το 
ποσό αυτό έχει διαμορφωθεί, από το χρόνο καταχώρισης 
της οφειλής στα βιβλία εισπρακτέων εσόδων έως την 
υποβολή της αίτησης του άρθρου 4, μετά από τυχόν 
καταβολές, αναγκαστική είσπραξη ή διαγραφή βάσει 
νόμιμου τίτλου. 

β) Ως «διαγραφή» νοείται η διαγραφή βασικής οφει¬ 
λής, καθώς και η απαλλαγή από τόκους, προσαυξήσεις 
ή πρόστιμα εκπρόθεσμης καταβολής. 

γ) Ως «προσαυξήσεις» ή«τόκοι εκπρόθεσμης καταβο¬ 
λής» νοούνται οι προσαυξήσεις ή τόκοι εκπρόθεσμης 


καταβολής κατά τα άρθρα 53 του Κώδικα Φορολογικής 
Διαδικασίας και 6 του Κ.Ε.Δ.Ε., όπως τα ποσά αυτά έχουν 
διαμορφωθεί την ημερομηνία υποβολής της αίτησης για 
υπαγωγή στις διατάξεις του παρόντος. 

13. Όλες οι προηγούμενες παράγραφοι εφαρμόζονται 
αναλόγως και για οφειλές υπέρ τρίτων οι οποίες βεβαιώ¬ 
νονται και εισπράττονται από τη Φορολογική Διοίκηση. 

14. Με απόφαση του Υπουργού Οικονομικών, η οποία 
εκδίδεται ύστερα από εισήγηση της Ανεξάρτητης Αρχής 
Δημοσίων Εσόδων μπορεί να εξειδικεύονται η μεθοδο¬ 
λογία και τα κριτήρια της παραγράφου 5 για τον προσδι¬ 
ορισμό του αριθμού και του ύψους των δόσεων καταβο¬ 
λής για την αποπληρωμή οφειλών προς το Δημόσιο, τα 
κριτήρια για τη διαμόρφωση της ψήφου του Δημοσίου 
σύμφωνα με την παράγραφο 9, καθώς και κάθε ειδικό¬ 
τερο θέμα για την εφαρμογή των παραγράφων 1 έως 13. 

15. Οι Φορείς Κοινωνικής Ασφάλισης εκπροσωπούνται 
στην εξωδικαστική ρύθμιση οφειλών από το Κέντρο Εί¬ 
σπραξης Ασφαλιστικών Οφειλών (Κ.Ε.Α.Ο.) του άρθρου 
101 του ν. 4172/2013 (ΑΊ 67). 

Οι παράγραφοι 3 έως 9 εφαρμόζονται αναλόγως και 
για τις οφειλές προς τους Φορείς Κοινωνικής Ασφάλισης: 

α) Ως «βασική οφειλή» νοείται το ποσό της οφειλής 
που αρχικά βεβαιώθηκε, χωρίς τους τόκους ή τις προ¬ 
σαυξήσεις εκπρόθεσμης καταβολής που την επιβαρύ¬ 
νουν σύμφωνα με τις κείμενες διατάξεις, όπως αυτό έχει 
διαμορφωθεί από το χρόνο κατά τον οποίο η οφειλή κα¬ 
τέστη ληξιπρόθεσμη έως την υποβολή της αίτησης του 
άρθρου 4, ύστερα από τυχόν καταβολές, αναγκαστική 
είσπραξη ή διαγραφή βάσει νόμιμου τίτλου. 

β) Ως «διαγραφή» νοείται η διαγραφή βασικής οφει¬ 
λής, με την επιφύλαξη της παραγράφου 16, καθώς και 
η απαλλαγή από τόκους, προσαυξήσεις ή πρόστιμα εκ¬ 
πρόθεσμης καταβολής. 

γ) Ως «προσαυξήσεις» ή «τόκοι εκπρόθεσμης καταβο¬ 
λής» νοούνται οι προσαυξήσεις ή τόκοι εκπρόθεσμης 
καταβολής σύμφωνα με το άρθρο πρώτο παρ. ΙΑ' υπο- 
παράγραφος ΙΑ.2 περίπτωση 11 του ν. 4152/2013 και το 
άρθρο 6 του Κ.Ε.Δ.Ε., όπως τα ποσά των προσαυξήσεων 
ή τόκων εκπρόθεσμης καταβολής έχουν διαμορφωθεί 
την ημερομηνία υποβολής της αίτησης για υπαγωγή στη 
διατάξεις του παρόντος. 

16. Η διαγραφή βασικής οφειλής παρακρατούμενων 
εισφορών εργαζομένων προς φορείς κοινωνικής ασφά¬ 
λισης απαγορεύεται. 

17. Η διαγραφή βασικής οφειλής προς φορείς κοινω¬ 
νικής ασφάλισης δεν επηρεάζει τα ασφαλιστικά δικαι¬ 
ώματα τρίτων. 

18. Για τη χορήγηση αποδεικτικού ασφαλιστικής ενη¬ 
μερότητας στον οφειλέτη και τους συνοφειλέτες που 
δεσμεύονται από την απόφαση επικύρωσης σύμβασης 
αναδιάρθρωσης οφειλών, εφαρμόζονται οι οικείες δι¬ 
ατάξεις των φορέων. Η ρύθμιση οφειλών στο πλαίσιο 
του παρόντος νόμου θεωρείται ως ρύθμιση τμηματι¬ 
κής καταβολής για την εφαρμογή του προηγούμενου 
εδαφίου. Για τη χορήγηση αποδεικτικού ενημερότητας 
δεν λαμβάνονται υπόψη τυχόν προς διαγραφή οφειλές, 
όπως αυτές προσδιορίζονται στην ανωτέρω σύμβαση. 

19. Από την ημερομηνία υπογραφής από το Κ.Ε.Α.Ο. 
της εγκριθείσας σύμβασης αναδιάρθρωσης ή, σε περί¬ 
πτωση δικαστικής επικύρωσης, από την κοινοποίηση 
στο Κ.Ε.Α.Ο. της δικαστικής απόφασης με την οποία επι¬ 
κυρώθηκε σύμβαση αναδιάρθρωσης οφειλών, για τις 
υπαγόμενες στη σύμβαση οφειλές: 

α) Αναστέλλεται η λήψη αναγκαστικών μέτρων και η 
συνέχιση της διαδικασίας αναγκαστικής εκτέλεσης επί 
απαιτήσεων, κινητών και ακινήτων κατά του οφειλέτη. 
Η αναστολή αυτή δεν ισχύει για τις ληξιπρόθεσμες δό¬ 
σεις της σύμβασης. 

β) Αναστέλλεται η ποινική δίωξη για τα αδικήματα 
του α.ν. 86/1967 (ΑΊ36) και αναβάλλεται η εκτέλεση 
της ποινής που επιβλήθηκε σύμφωνα με το άρθρο αυτό 
ή, εφόσον άρχισε, η εκτέλεσή της διακόπτεται. Κατά το 
χρονικό διάστημα της αναστολής της ποινικής δίωξης 
αναστέλλεται η παραγραφή του αδικήματος, χωρίς να 
ισχύει ο χρονικός περιορισμός της παραγράφου 3 του 
άρθρου 113 του Π.Κ.. 

20. Με απόφαση του Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης μπορεί να εξει¬ 
δικεύονται η μεθοδολογία και τα κριτήρια της παραγρά¬ 
φου 5 για τον προσδιορισμό του αριθμού και του ύψους 
των δόσεων καταβολής για την αποπληρωμή οφειλών 
προς τους Φορείς Κοινωνικής Ασφάλισης, τα κριτήρια 
για τη διαμόρφωση της ψήφου του Κ.Ε.Α.Ο. σύμφωνα με 
την παράγραφο 9, καθώς και κάθε ειδικότερο θέμα για 
την εφαρμογή των παραγράφων 3 έως 9 και 15 έως 19. 

21 . Ύστερα από αίτηση οφειλετών τους, οι οποίοι εξαι¬ 
ρούνται από το πεδίο εφαρμογής του παρόντος νόμου 
σύμφωνα με την περίπτωση β' της παραγράφου 1 και 
την παράγραφο 5 του άρθρου 2 ή επειδή αυτοί είναι φυ¬ 
σικά πρόσωπα, τα οποία αποκτούν εισόδημα από επιχει¬ 
ρηματική δραστηριότητα σύμφωνα με το ν. 4172/2013, 
αλλά δεν έχουν πτωχευτική ικανότητα, το Δημόσιο και 
οι Φορείς Κοινωνικής Ασφάλισης, μπορεί να προτείνουν 
σε αυτούς λύσεις ρύθμισης οφειλών ανάλογες με αυτές 
που αποδέχονται ή αντιπροτείνουν στο πλαίσιο της δι¬ 
αδικασίας εξωδικαστικής ρύθμισης οφειλών του παρό¬ 
ντος. Με τις υπουργικές αποφάσεις των παραγράφων 14 
και 20 μπορεί να εξειδικεύονται οι λεπτομέρειες για την 
εφαρμογή της παρούσας. 

Άρθρο 16 

Ηλεκτρονική πλατφόρμα εξωδικαστικού 
μηχανισμού ρύθμισης οφειλών 

1. Η διαδικασία εξωδικαστικής ρύθμισης οφειλών που 
περιγράφεται στον παρόντα νόμο διεξάγεται μέσω ψη¬ 
φιακής πλατφόρμας ηλεκτρονικής υποβολής και διαχεί¬ 
ρισης αιτήσεων, που αναπτύσσεται από τη Γενική Γραμ¬ 
ματεία Πληροφοριακών Συστημάτων και Διοικητικής 
Υποστήριξης του Υπουργείου Οικονομικών (Γ.Γ.Π.Σ. και 
Δ.Υ.ΥΠ.ΟΙΚ.) σε συνεργασία με την Ε.Γ.Δ.Ι.Χ., φιλοξενείται 
και λειτουργεί στις υποδομές της Γ.Γ.Π.Σ. και Δ.Υ.ΥΠ.ΟΙΚ. 
και στην οποία παρέχεται πρόσβαση μέσω της ιστοσελί¬ 
δας της Ε.Γ.Δ.Ι.Χ.. Η ηλεκτρονική πλατφόρμα έχει κυρίως 
τις παρακάτω λειτουργίες και εφαρμογές: 

α) ταυτοποίηση των συμμετεχόντων στη διαδικασία 
μέσω των μοναδικών κωδικών για χρήση των εφαρμο¬ 


γών του συστήματος ΤΑΧΙ5 πθϊ του Υπουργείου Οικο¬ 
νομικών, 

β) υποβολή αίτησης υπαγωγής και συνοδευτικών εγ¬ 
γράφων σε ψηφιακή ή ηλεκτρονική μορφή, 
γ) αυτοματοποιημένο σύστημα ανάθεσης υπόθεσης 
σε συντονιστή, 

δ) σύστημα επικοινωνίας μεταξύ συντονιστών και 
Ε.Γ.Δ.Ι.Χ., 

ε) πρόσβαση συντονιστή, οφειλέτη και συμμετεχό¬ 
ντων πιστωτών στο περιεχόμενο της αίτησης υπαγωγής 
του οφειλέτη και στα συνοδευτικά έγγραφα, 
στ) σύστημα επικοινωνίας, κοινοποίησης και ανταλ¬ 
λαγής εγγράφων μεταξύ συντονιστή, οφειλέτη και πι¬ 
στωτών, 

ζ) έκδοση πιστοποιημένων εγγράφων, 
η) υπολογιστικές εφαρμογές, 

ι) διασύνδεση ηλεκτρονικών και ψηφιακών αρχείων 
για τη διασταύρωση και την επαλήθευση των στοιχείων 
που υποβάλλονται από τον οφειλέτη, 
ια) παραγωγή στατιστικών αναφορών και εκθέσεων, 
οι οποίες αξιοποιούνται για το σχεδίασμά της εθνικής 
στρατηγικής για τη διαχείριση του ιδιωτικού χρέους υπό 
την προϋπόθεση ψευδωνυμοποίησηςτων υποκειμένων 
των δεδομένων. 

2. Με κοινή απόφαση των Υπουργών Οικονομίας και 
Ανάπτυξης και Οικονομικών καθορίζονται οι διαδικα¬ 
σίες, οι προϋποθέσεις και οι τεχνικές λεπτομέρειες οι 
οποίες αποτελούν τις λειτουργικές προδιαγραφές της 
ηλεκτρονικής πλατφόρμας εξωδικαστικού μηχανισμού 
ρύθμισης οφειλών. 

3. Με κοινή απόφαση των Υπουργών Οικονομίας 
και Ανάπτυξης, Οικονομικών και Εργασίας, Κοινωνικής 
Ασφάλισης και Κοινωνικής Αλληλεγγύης μπορεί να θε- 
σπισθεί για πρόσωπα των οποίων οι συνολικές προς ρύθ¬ 
μιση οφειλές δεν ξεπερνούν το ποσό των πενήντα χιλιά¬ 
δων (50.000) ευρώ απλοποιημένη διαδικασία ρύθμισης 
των οφειλών τους, κατά την οποία η πρόταση ρύθμισης, 
καθώς και η αξιολόγηση της βιωσιμότητας του οφειλέτη, 
παράγονται με τυποποιημένο τρόπο. 

Άρθρο 17 

Συνεργασία χρηματοδοτικών φορέων 

Όταν περισσότερα πιστωτικά ιδρύματα, χρηματο¬ 
δοτικά ιδρύματα ή εταιρίες διαχείρισης ή απόκτησης 
απαιτήσεων από δάνεια και πιστώσεις (Ε.Δ.Α.Δ.Π. ή 
Ε.Α.Α.Δ.Π.) του ν. 4354/2015 έχουν ή διαχειρίζονται λη¬ 
ξιπρόθεσμες απαιτήσεις έναντι του ίδιου οφειλέτη, ως 
προς τον οποίον υπάρχουν επαρκείς ενδείξεις ότι βρί¬ 
σκεται σε παρούσα ή επαπειλούμενη αδυναμία εκπλή¬ 
ρωσης των οικονομικών του υποχρεώσεων, αυτά μπορεί 
να συνεργάζονται, προκειμένου να επεξεργαστούν και 
να υποβάλουν στον οφειλέτη κοινή πρόταση, με σκοπό 
την εξεύρεση βιώσιμης λύσης. Προς το σκοπό τούτο, 
τα ανωτέρω πρόσωπα μπορούν να ανταλλάσσουν με¬ 
ταξύ τους όσες πληροφορίες απαιτούνται, προκειμένου 
να αξιολογήσουν τη βιωσιμότητα της επιχείρησης του 
οφειλέτη και να διαμορφώσουν τους όρους της κοινής 
πρότασης, την οποία θα υποβάλουν, στο πλαίσιο του 
ισχύοντος κανονιστικού πλαισίου. 

Άρθρο 18 

Τροποποίηση διατάξεων του ν. 4412/2016 

(Α' 147) 

Το άρθρο 377 του ν. 4412/2016 (Α' 147) αντικαθίσταται 
ως εξής: 

Στην περίπτωση 68 μετά τη φράση «του π.δ. 28/1980 
(Α' 11),» τίθεται τελεία και προστίθεται δεύτερο εδάφιο 
ως εξής: 

«Ειδικά η υποχρέωση δημοσίευσης περίληψης σε το¬ 
πική εφημερίδα, που προβλέπεται στο άρθρο 11 του 
π.δ. 28/1980, καταργείται με την επιφύλαξη της παρα¬ 
γράφου 12 του άρθρου 379 του παρόντος νόμου.» 

Το τρίτο εδάφιο της περίπτωσης 82 αντικαθίσταται 
ως εξής: 

«Ειδικά η υποχρέωση δημοσίευσης εφάπαξ περίλη¬ 
ψης σε τοπική εφημερίδα, που προβλέπεται στο άρθρο 
5 και στο άρθρο 23, καταργείται με την επιφύλαξη της 
παραγράφου 12 του άρθρου 379 του παρόντος νόμου.» 

Η περίπτωση 12 του άρθρου 379 του ν. 4412/2016 
αντικαθίσταται ως εξής: 

«Η ισχύς της περίπτωσης 35 και 68, καθώς και του 
τρίτου εδαφίου των περιπτώσεων 31,40, 59 και 82 της 
παραγράφου 1 του άρθρου 377 αρχίζει την 1 η Ιανουά¬ 
ριου 2021.» 

Η ισχύςτου παρόντος άρθρου αρχίζει από τη δημοσί¬ 
ευσή του στην Εφημερίδα της Κυβερνήσεως. 

Άρθρο 19 

Τ ροποποίηση διατάξεων του ν. 3614/2007 

(Α' 267) 

Ι.Τα τρία πρώτα εδάφια της παραγράφου α' του άρ¬ 
θρου 8 του Καταστατικού της Μονάδας Οργάνωσης της 
Διαχείρισης των Αναπτυξιακών Προγραμμάτων (Μ.Ο.Δ.) 
Α.Ε., όπως τροποποιήθηκε και κωδικοποιήθηκε σε ενιαίο 
κείμενο με το άρθρο 33 του ν. 3614/2007 (Α' 267), όπως 
τα εδάφια αυτά τροποποιήθηκαν με το άρθρο 60 του 
ν. 4314/2014 (Α' 265), αντικαθίσταται ως εξής: 

«α) Το προσωπικό της Μ.Ο.Δ. Α.Ε. προσλαμβάνεται 
από τον ιδιωτικό τομέα ή αποσπάται από το δημόσιο 
και ευρύτερο δημόσιο τομέα, όπως αυτός ορίζεται στην 
παρ. 1 του άρθρου 14 του ν. 2190/1994, ύστερα από 
διαπίστωση αναγκών στελέχωσης, προγραμματισμό αν¬ 
θρώπινου δυναμικού, δημόσια προκήρυξη ή πρόσκληση 
αντίστοιχα και αξιολόγηση των τυπικών και ουσιαστι¬ 
κών προσόντων των υποψηφίων. Η διαδικασία επιλογής 
του προσωπικού που προσλαμβάνεται από τον ιδιωτικό 
τομέα, καθορίζεται με κοινή υπουργική απόφαση των 
Υπουργών Διοικητικής Ανασυγκρότησης και Οικονο¬ 
μίας και Ανάπτυξης. Η δημόσια προκήρυξη και ο πίνα¬ 
κας προσλαμβανομένων γνωστοποιούνται στο ΑΣΕΠ 
με εξαίρεση του προσωπικού της παραγράφου στ' του 
παρόντος άρθρου. Για το προσωπικό που αποσπάται από 
το δημόσιο ή ευρύτερο δημόσιο τομέα εφαρμόζονται 
οι διατάξεις της περίπτωσης γ' της παρ. 1 του άρθρου 
34 του ν. 4314/2014 (Α' 265).» 

2. Η ισχύς του παρόντος άρθρου αρχίζει από τη δημο¬ 
σίευσή του στην Εφημερίδα της Κυβερνήσεως. 


Άρθρο 20 

Τ ροποποίηση διατάξεων του ν. 4314/2014 

(Α' 265) 

1. Στο τελευταίο εδάφιο της παρ. 6α του άρθρου 18 
του ν. 4314/2014 διαγράφεται η φράση «πλην δράσεων 
κρατικών ενισχύσεων». 

2. Η περίπτωση γ' της παρ. 1 του άρθρου 34 του 
ν. 4314/2014 αντικαθίσταται ως εξής: 

«γ) νέο προσωπικό που θα προσληφθεί από τη Μ.Ο.Δ. 
Α.Ε. μετά από δημόσιο ανοιχτό διαγωνισμό, σύμφωνα 
με το άρθρο 8 του Καταστατικού της, όπως αυτό έχει 
τροποποιηθεί και κωδικοποιηθεί με το άρθρο 33 του 
ν. 3614/2007 (Α' 267) ή θα αποσπασθεί ή μετακινηθεί 
στις Ειδικές Υπηρεσίες από φορείς της Γενικής Κυβέρ¬ 
νησης μετά από διαγωνιστική διαδικασία, η οποία κα¬ 
θορίζεται με απόφαση του Υπουργού Οικονομίας και 
Ανάπτυξης.» 

3. Η παρ. 3 του άρθρου 39 του ν. 4314/2014 αντικα¬ 
θίσταται ως εξής: 

«3. Οι Προϊστάμενοι των Ειδικών Υπηρεσιών και των 
μονάδων τους τοποθετούνται με απόφαση του Υπουρ¬ 
γού Οικονομίας και Ανάπτυξης μετά από εισήγηση του 
Δ.Σ. της Μ.Ο.Δ. Α.Ε.. Οι προϊστάμενοι της Κεντρικής Υπη¬ 
ρεσίας (ΚΥ) της Μ.Ο.Δ. Α.Ε. τοποθετούνται με απόφαση 
του προέδρου της Μ.Ο.Δ. Α.Ε. μετά από εισήγηση του 
Δ.Σ. της Μ.Ο.Δ. Α.Ε.. Οι ανωτέρω προϊστάμενοι τοποθε¬ 
τούνται στις θέσεις αυτές για θητεία πέντε (5) ετών, που 
μπορεί να ανανεώνεται με όμοια απόφαση. Οι προϊστά¬ 
μενοι των Ειδικών Υπηρεσιών και των μονάδων τους και 
οι προϊστάμενοι της ΚΥ της Μ.Ο.Δ. Α.Ε. που είχαν επιλεγεί 
σύμφωνα με τις διατάξεις του ν. 3614/2007 ή τις δια¬ 
τάξεις του ν. 4314/2014 ή ειδικές διατάξεις και δεν θα 
τοποθετηθούν ως προϊστάμενοι αντίστοιχου επιπέδου 
κατ' εφαρμογή της διαδικασίαςτης παραγράφου 2, δύνανται 
κατόπιν αίτησής τους να τοποθετηθούν σε θέση στελέ¬ 
χους στην υπηρεσία που υπηρετούσαν, ως προϊστάμενοι 
εφαρμοζομένων των διατάξεων των παραγράφων 1 και 2 
του άρθρου 36.» 

4. Η ισχύς των ανωτέρω διατάξεων αρχίζει από τη δη¬ 
μοσίευσή τους στην Εφημερίδα της Κυβερνήσεως. 

Άρθρο 21 

1. Από την έναρξη ισχύος του παρόντος, στους υπαλ¬ 
λήλους που αποσπώνται ή μετακινούνται, στις Ειδι¬ 
κές Υπηρεσίες ΕΣΠΑ του άρθρου 4 του ν. 4314/2014 
(Α' 265), από άλλους φορείς του δημόσιου και του ευρύ¬ 
τερου δημόσιου τομέα πλην της Μ.Ο.Δ. Α.Ε., καθώς και 
στους υπαλλήλους αυτών που έχουν ήδη αποσπασθεί 
ή μετακινηθεί στις παραπάνω Ειδικές Υπηρεσίες ΕΣΠΑ 
κατά την έναρξη ισχύος του παρόντος, καταβάλλεται 
ειδικό επίδομα, το ποσό του οποίου καθορίζεται από 
τη διαφορά που προκύπτει από το ύψος του συνόλου 
των μηνιαίων τακτικών αποδοχών τους σε σύγκριση με 
το ύψος του συνόλου των τακτικών μηνιαίων αποδοχών 
των υπαλλήλων της Γενικής Γραμματείας Επενδύσεων 
ΕΣΠΑ του Υπουργείου Οικονομίας και Ανάπτυξης και του 
προσωπικού της Μ.Ο.Δ. Α.Ε., του αντίστοιχου κλάδου, 

ειδικότητας, βαθμού και κλιμακίου, συμπεριλαμβανο- 
μένης της υπερβάλλουσας μείωσης της παραγράφου 2 
του άρθρου 29 του ν. 4024/2011 (Α' 226). 

Το ειδικό επίδομα καταβάλλεται από τη Μ.Ο.Δ. Α.Ε. με 
επιχορήγηση από το Πρόγραμμα Δημοσίων Επενδύσεων 
του Υπουργείου Οικονομίας και Ανάπτυξης. 

2. Η ισχύςτου παρόντος άρθρου αρχίζει από τη δημο¬ 
σίευσή του στην Εφημερίδα της Κυβερνήσεως. 

Άρθρο 22 

Η παρ. 2 του άρθρου 152 του ν. 2960/2001 (Α' 265) 
«ΕθνικόςΤελωνειακός Κώδικας» αντικαθίσταται ως εξής: 

«2. Οι διατάξεις των άρθρων 161 και επόμενα του πα¬ 
ρόντος Κώδικα, περί αστικής ευθύνης, εφαρμόζονται 
κατ' αναλογία και στις τελωνειακές παραβάσεις. 

Η άγνοια των αστικώς συνυπεύθυνων για την πρό¬ 
θεση των χαρακτηρισθέντων ως κυρίως υπαιτίων της 
τέλεσης της παράβασης δεν απαλλάσσει αυτούς από 
την ευθύνη, εκτός αν ήθελε αποδειχθεί ότι οι ανωτέρω 
δεν η δύναντο να έχουν γνώση περί της πιθανότητας 
τέλεσης της παράβασης. 

Σε περίπτωση πώλησης κατόπιν διαγωνισμού του συ¬ 
νόλου ή μέρους των μετοχών ή του συνόλου των περιου¬ 


σιακών στοιχείων ή τμημάτων αυτών ή κλάδων νομικών 
προσώπων δημοσίου δικαίου, νομικών προσώπων ιδι¬ 
ωτικού δικαίου και πιστωτικών ιδρυμάτων στο μετοχικό 
κεφάλαιο των οποίων συμμετέχει με οποιοδήποτε ποσο¬ 
στό το Δημόσιο, καθώς και ανωνύμων εταιρειών που είναι 
συνδεδεμένες με τα ως άνω νομικά πρόσωπα δημοσίου 
δικαίου, νομικά πρόσωπα ιδιωτικού δικαίου και πιστωτι¬ 
κά ιδρύματα, η οποία πώληση διενεργείται στο πλαίσιο 
αποκρατικοποίησης, εξυγίανσης ή ειδικής εκκαθάρισης 
αυτών, για την καταβολή προστίμων, πολλαπλών τελών, 
δασμών και λοιπών επιβαρύνσεων, που επιβάλλονται 
και καταλογίζονται σε βάρος των κυρίως υπαιτίων της 
παράβασης, δεν κηρύσσονται αλληλέγγυα συνυπεύθυνα 
αστικά τα ως άνω νομικά πρόσωπα υπό την προϋπόθε¬ 
ση ότι έως την ημερομηνία μεταβίβασης των μετοχών ή 
περιουσιακών στοιχείων δεν είχαν κοινοποιηθεί καταλο- 
γιστικές πράξεις και η συγκεκριμένη εκκρεμότητα δεν 
είχε γνωστοποιηθεί στους ενδιαφερομένους επενδυτές 
κατά το κρίσιμο στάδιο της διενέργειας του σχετικού δι¬ 
αγωνισμού για τη μεταβίβαση αυτών των περιουσιακών 
στοιχείων. Η διάταξη του προηγούμενου εδαφίου ισχύει 
και στην περίπτωση αστικής ευθύνης, όπως αυτή προ- 
βλέπεται στο άρθρο 161 του παρόντος νόμου.» 




Τεύχος Α' 62/03.05.2017 

Άρθρο 23 
Έναρξη ισχύος 

Η ισχύς του παρόντος νόμου αρχίζει τρεις (3) μήνες 
μετά τη δημοσίευσή του στην Εφημερίδα της Κυβερνή- 
σεως, εκτός αν άλλως ορίζεται σε επιμέρους διατάξεις και 
εκτός από τις διατάξεις των παραγράφων 9 του άρθρου 
5, 4 έως 7 του άρθρου 6, 4 και 5 του άρθρου 7, 7 του 
άρθρου 14,14 και 20 του άρθρου 15 και των άρθρων 16 
και 17, η ισχύς των οποίων αρχίζει από τη δημοσίευση 
του παρόντος στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 3 Μάίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Οι Υπουργοί 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Υφυπουργός 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Δικαιοσύνης, Διαφάνειας 
και Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 

Υφυπουργός 

Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 3 Μάίου 2017 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 

=τ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























